Sindiket Kecurian Diatas Pesawat Berulang Lagi, Kali Ini Pada Penerbangan AirAsia

Jika anda masih ingat mengenai insiden kecurian dalam penerbangan laluan antarabangsa kelas bisnes Malaysia Airlines bulan lalu, nampaknya kes ini berulang sekali lagi melibatkan penerbangan antarabangsa AirAsia.

Menurut perkongsian pengguna Facebook yang dikenali sebagai Tuan Muda Muhammad Fahmi, insiden kali ini berlaku ketika beliau dalam laluan Jakarta ke Kuala Lumpur. Menariknya, sindiket ini terjadi di dalam kalangan penumpang hot seat.

Beliau menceritakan kejadian bermula ketika anak kapal mengedarkan makanan yang ditempah atas talian kepada penumpang dan memerlukan pas masuk terlebih dahulu.

Mangsa berada pada kedudukan 4F manakala pelaku yang merupakan seorang warga China duduk di belakang mangsa. Mangsa mula menyedari beg beliau berada di tempat duduk belakang yang pada mulanya disimpan di tempat penyimpanan bagasi atas.

Mangsa mula menyoal pelaku tersebut berkali-kali dalam Bahasa Inggeris, akan tetapi pelaku tersebut seolah-olah tidak faham dan akhirnya menarik perhatian anak kapal bertugas. Untungnya ketika diperiksa, masih belum ada barang yang sempat diambil tetapi pelaku nampaknya sudah bersedia untuk mengambil duit, kad kredit dan tablet mangsa. Anak kapal mengambil tindakan bijak dengan memindahkan pelaku di kerusi barisan hadapan sekali untuk pemantauan.

Sebaik selamat mendarat di KLIA2 lelaki tersebut diiring pegawai keselamatan untuk tindakan selanjutnya. Semoga perkongsian ini menjadi peringatan untuk semua penumpang penerbangan untuk terus berwaspada dan menjaga barangan peribadi. Adalah lebih baik untuk meletakan beg sandang yang mengandungi barangan berharga di bawah kerusi hadapan jika bersaiz kecil.

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Sindiket Kereta Klon Aktif Buat Promosi Di Facebook, Tawar Harga Serendah RM20,000

Walaupun sudah menjengah masuk tahun 2022, isu sindiket kereta klon masih lagi tidak dapat diselesaikan sehingga ramai orang terpedaya untuk mendapatkan ‘kereta idaman’ pada harga tidak masuk akal dan salah dari segi undang-undang.

Menurut Pengarah Jabatan Pengangkutan Jalan (JPJ) Negeri Sembilan, Hanif Yusabra Yusuf berkata, trend permintaan kenderaan klon sentiasa ada dan kini semakin meningkat kerana harganya lebih murah daripada pasaran selain keinginan memiliki kenderaan mewah, lapor Utusan.

“Jika dahulu, sindiket ini dilakukan secara senyap dan sembunyi, namun, kini orang ramai lebih mudah mengakses maklumat mengenai kenderaan klon yang dijual pada harga murah menerusi media sosial seperti Facebook dan Telegram.

“Sejak tahun 2016 hingga kini, terdapat baki 271 buah kenderaan sita yang masih berada di JPJ Negeri Sembilan dengan 64 buah daripadanya adalah kenderaan klon,” katanya dalam sidang akhbar baru-baru ini.

Terdapat empat buah kenderaan klon disita iaitu kereta Suzuki Swift, Volkswagen Golf, Toyota Grandis dan motosikal Yamaha RXZ pada tahun lalu. Setiap kenderaan klon itu dijual pada harga yang tidak munasabah, iaitu di bawah harga RM20,000 dengan kebanyakan model jenama mewah seperti Honda, Mini Cooper dan BMW.

“Selain itu, sindiket dikesan menggunakan kenderaan model sama yang telah berdaftar di Malaysia untuk mengaburi mata pihak berkuasa.

“Seterusnya pemilik kenderaan itu sendiri bersubahat dengan penjual sindiket kereta klon dengan membuat salinan cukai jalan dan geran kemudian meletakkan cukai jalan yang telah ‘duplicate’ (ditiru) itu pada kereta klon tersebut,” katanya.

Dalam masa sama, pada 15 Februari depan, JPJ Negeri Sembilan akan mengadakan lelongan awam kenderaan sita di Dewan Orang Ramai Taman Tasik Jaya, Seremban.

“Bakal pembida yang telah membeli dokumen lelong sahaja yang dibenarkan mengambil bahagian dalam lelongan tersebut.

“Penjualan buku lelong akan dibuat pada 7 hingga 10 Februari 2022 di Kaunter JPJ Seremban, Kuala Pilah dan Jempol pada harga RM50 senaskhah terhad kepada 400 buah sahaja,” katanya.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini seorang pemilik Myvi terkejut apabila ada Honda Civic klon keretanya. Baca lebih lanjut melalui pautan di bawah.

Terima Surat Saman, Pemilik Myvi Berang Selepas Keretanya Kena ‘Klon’ Dengan Honda Civic

Bengang Sering Disaman, Lelaki Ini Turun Ke Bangi Menjejak ‘Kembar’ Keretanya

Terengganu Catat Rekod Tertinggi Kes Kereta Klon


Sindiket Kereta Klon Tumpas Lagi, Mini Cooper Dijual Dengan Harga Serendah RM10,000

Sudah lama sindiket ini dijalankan, nampaknya masih terdapat individu yang sanggup mendapatkan kereta klon hanya kerana harganya yang yang tidak masuk akal meskipun tidak mempunyai dokumen yang lengkap.

Terbaharu, sindiket kereta klon ini sekali lagi tumpas apabila pihak Jabatan Pengangkutan Jalan (JPJ) Terengganu merampas tiga kenderaan mewah klon jenis Mini Cooper, Honda Jazz dan Toyota Vellfire.

Berbeza dengan modus operandi yang dijalankan sebelum ini, sindiket pada kali ini menyasarkan kenderaan dari Thailand berbanding kenderaan dari Singapura.

Walau bagaimanapun, semuanya terbongkar apabila pemilik kenderaan kereta klon ini gagal memaparkan dokumen kenderaan apabila ditahan di sekatan jalan di Kampung Tanjung, Batu Rakit, Kuala Nerus.

Berdasarkan laporan yang dikongsikan, kereta Mini Cooper dikatakan telah dibeli oleh seorang pensyarah universiti tempatan dengan harga RM10,000 manakala Honda Jazz pula terjual dengan harga Rm15,000. Sindiket ini turut menawarkan Toyota Vellfire dengan harga RM39,000.

Orang ramai dinasihati untuk berhati-hati sebelum mendapatkan kenderaan khususnya kereta mewah dengan harga yang rendah bagi mengelakkan diri daripada terjerumus dengan sindiket kereta klon.

Pada tahun lalu, negeri Terengganu telah mencatatkan rekod tertinggi dalam sindiket kereta klon.

Enam Kereta Lamborghini Huracan Disita Jabatan Kastam Malaysia


Sindiket ‘Lesen Terbang’ Masih Aktif, Kini Tawar Servis Melalui Iklan Instagram

Walaupun pihak Jabatan Pengangkutan Jalan Malaysia (JPJ) telah membuat laporan kepada pihak PDRM dan SKMM bagi membanteras kegiatan servis ‘lesen terbang’ ini, tapi kelihatan mereka masih berleluasa mempromosikan servis menggunakan pengiklanan berbayar Instagram.

Perkara ini disedari oleh seorang pengguna Twitter dan telah menjadi bualan pengguna Twitter lain yang mengaitkan servis ini merupakan salah satu lagi ‘kartel’ yang wujud di Malaysia.

JPJ and PDRM aware of this or not? They change name. pic.twitter.com/vWouwXBJG9

— Stupe ستوڤ 一帆 🇲🇾 (@tristupe) April 14, 2021

Kartel lesen pulak ke ni. https://t.co/xaI2G8lDJu

Salah seorang pengguna Twitter telah berkongsi pengalaman menghubungi pihak servis ‘lesen terbang’ ini melalui WhatsApp dan mendapati pihak berkenaan mendakwa proses mendapatkan lesen diuruskan oleh pihak JPJ.

Pihak servis ‘lesen terbang’ turut menegaskan mereka hanya berurusan dengan pelanggan 100% melalui platform online sahaja dan lesen siap diproses dalam tempoh 5 ke 7 hari akan diposkan kepada pelanggan tanpa perlu hadir kelas mahupun ujian memandu.

Minta jumpa face to face tak nak. Semua urusan online je.

Agak mengejutkan apabila melihat senarai ‘harga’ lesen yang ditawarkan untuk pelbagai jenis kenderaan jauh lebih murah berbanding harga disahkan oleh JPJ. Servis ‘lesen terbang’ bukan sahaja terhad untuk kereta dan motosikal sahaja, bahkan pelbagai jenis kenderaan muatan besar turut ditawarkan.

Sindiket tidak bertanggungjawab ini bukan sahaja menipu dan menyusahkan orang ramai pada masa akan datang yang boleh mendatangkan bahaya kepada pengguna jalan raya yang lain.

Bahkan, meningkatkan jumlah warga asing mendapatkan lesen tidak sah untuk memandu di negara ini dengan sewenang-wenangnya. Semoga pihak berkuasa dapat membanteras sindiket ini seperti ‘kartel’ yang tumpas baru-baru ini.

Pada Januari lalu, pihak JPJ tampil memberi penjelasan dan menyeru orang ramai agar tidak mudah percaya dengan tawaran servis ‘lesen terbang’ ini.

Peroleh Lesen Tanpa Perlu Ujian, JPJ Sangkal Isu Agensi Palsu Yang Sedang Tular

Mudah Dan Cepat, Gadis Ini Kongsikan Cara Untuk ‘Renew’ Lesen Secara Online


Sindiket ‘Meat Cartel’: Empat Pegawai Kerajaan, Pemilik Syarikat Didakwa Atas Tuduhan Rasuah

Empat penolong pegawai penguat kuasa Jabatan Perkhidmatan Kuarantin dan Pemeriksaan Malaysia (Maqis) dan seorang pemilik syarikat didakwa di Mahkamah Seksyen semalam di atas tuduhan rasuah dan mengemukakan maklumat palsu dalam kes kartel daging, lapor Selangor Journal.

Dua daripada pegawai Maqis, iaitu Mohd Hafizan Khalid dan Nor Azlan Mat Suki serta pemilik syarikat, Abdul Latif A Rahman masing-masing mengaku tidak bersalah atas tuduhan yang telah dibacakan. Manakala dua lagi anggota Maqis, Mohammad Sofyan Mohd Zin dan Khairul Izat Sulaiman mengaku bersalah atas tuduhan yang dibuat ke atas mereka.

Khairul Izat yang mengaku bersalah diwakili oleh peguam S. Selvam didenda RM1,500 atau penjara satu bulan jika gagal membayar denda. Kes Mohd Hafizan, Nor Azlan, Abdul Latif dan Mohammad Sofyan akan disebut semula pada 29 Jun nanti.

Mohd Hafizan didakwa telah menerima wang penghargaan sebanyak RM2,500 dari seorang individu dengan tujuan untuk melepaskan sebuah kontena milik Syarikat ZS Armin Sdn Bhd yang membawa daging beku yang tiba dari negara yang tidak disahkan oleh Jabatan Veterinar. Dia didakwa melakukan kesalahan itu di sebuah restoran di sini pada bulan Disember 2016.

Nor Azlan pula didakwa dengan lima tuduhan menerima wang penghargaan, berjumlah RM37,000, kerana didakwa melakukan perkara yang sama, di sebuah restoran di sini antara Februari dan April 2017.

Bagi Abdul Latif, dia dituduh dengan dua tuduhan mengemukakan dokumen dengan maklumat palsu dalam borang perisytiharan untuk barang yang diimport dengan tujuan untuk menipu ejen antara 5 Oktober dan 9 November 2020, di Wisma Kastam, Pelabuhan Tanjung Pelepas.

Sementara itu, Mohammad Sofyan dan Khairul Izat dituduh menerima RM30 dan RM100 sebagai wang penghargaan pada 5 Oktober dan 10 November 2020, untuk mempercepatkan pemeriksaan dokumen dan fizikal penghantaran di pejabat Maqis di Kompleks Sultan Abu Bakar, Iskandar Puteri.

Mohd Hafizan dan Nor Azlan didakwa di bawah Seksyen 16 (a) (B) Akta Suruhanjaya Pencegahan Rasuah Malaysia (SPRM) 2009, yang memperuntukkan hukuman penjara sehingga 20 tahun dan denda tidak kurang dari lima kali nilai suapan, atau RM10,000, mana yang lebih tinggi, jika didapati bersalah.

Manakala tuduhan ke atas Abdul Latif dibuat mengikut Seksyen 18 Akta SPRM, yang juga memperuntukkan hukuman penjara hingga 20 tahun dan denda tidak kurang dari lima kali nilai suapan, atau RM10,000, mana yang lebih tinggi, jika didapati bersalah.

Selain itu, Abdul Latif juga didakwa dengan dua tuduhan mengemukakan maklumat palsu di bawah Seksyen 471 Kanun Keseksaan, yang memperuntukkan hukuman penjara hingga dua tahun, atau denda, atau kedua-duanya, jika didapati bersalah.

Bagi Mohammad Sofyan dan Khairul Izat, kedua mereka didakwa mengikut Seksyen 25 (1) Akta SPRM dan dikenakan denda maksimum RM100,000, atau penjara sehingga 10 tahun, atau kedua-duanya, jika didapati bersalah.

Seludup daging haram dan ‘rebrand’ dengan logo halal, polis tahan 34 pengarah syarikat. Klik pautan di bawah untuk membaca.

Seludup Daging Haram Dan ‘Rebrand’ Dengan Logo Halal, Polis Tahan 34 Pengarah Syarikat

Taktik Sindiket Seludup Daging Haram Dan ‘Rebrand’ Dengan Logo Halal Di Johor Terbongkar

Guna Daging Kuda Dan Kanggaru, Sindiket ‘Meat Cartel’ Dilaporkan Sudah 40 Tahun Beroperasi


Sindiket Penculikan Didakwa ‘Berleluasa’ Di Genting Highlands, Ini Kenyataan Rasmi Pihak Polis

Polis Bentong telah mengeluarkan satu kenyataan mengenai satu video TikTok yang tular mengenai seorang kanak-kanak hampir menjadi mangsa culik oleh seorang wanita warganegara asing di Taman Tema Genting Highlands, Bentong, Pahang.

Dalam video berdurasi 1 minit 20 saat itu, pemilik akaun TikTok @alfitry_azmi52 menyatakan sewaktu dia membawa stafnya bercuti di taman tema itu, ada sekumpulan wanita menghampiri salah seorang isteri pekerjanya dan cuba menyorokkan anak mereka di dalam kain panjang yang dipakai di kepala oleh seorang wanita warga warganegara asing terbabit.

Sejurus insiden itu berlaku mereka segera memanggil polis dari bahagian kasino yang bertugas untuk mendapatkan pertolongan bagi siasatan lanjut secara profesional.

Menurut Ketua Polis Daerah Bentong, YDH Supt. Zaiham Mohd Kahar, pihak keselamatan Genting Hinglands telah membuat laporan polis pada 19 September 2022 (Isnin) lebih kurang jam 8.16 malam berhubung video yang telah tular itu.

“Setakat ini pihak polis daerah Bentong tidak menerima sebarang laporan daripada pihak yang terlibat. Walaubagaimanapun, pihak IPD Bentong akan menjalankan siasatan dan akan menghubungi pemilik akaun TikTok berkenaan bagi mendapatkan maklumat lanjut berhubung kejadian tersebut,” kata Zaiham lagi.

Beliau juga memohon kerjasama kepada semua pihak agar tidak membuat sebarang spekulasi dan memberi ruang kepada pihak polis untuk menjalankan siasatan lanjut.

Setakat artikel ini ditulis, video TikTok itu telah mendapat lebih 4 juta tontonan dalam masa kurang 24 jam. Dalam satu video yang lain pula, pemilik akaun TikTok itu meminta agar orang ramai sentiasa berjaga-jaga dan memantau keselamatan anak-anak kecil semasa berada di tempat awam.

Hati-hati yang mana bawa anak, semalam kat Genting, almost jadi kes besar. #sindiket #culikanak [email protected] 🌻

♬ original sound – alfitryazmi52 – alfitryazmi52


Sindiket Penipuan ‘Online’ Guna Fail APK Berjaya Ditumpaskan Oleh Pihak PDRM

Penipuan di dalam talian kini sudah datang dalam pelbagai bentuk untuk memperdaya mangsanya. Oleh itu, pihak berkuasa juga sentiasa mengambil langkah proaktif termasuklah memburu dalang di sebaliknya.

Terbaharu, polis berjaya menumpaskan sindiket penipuan dalam talian selepas menyerbu dua premis di Jalan Tun Razak. Difahamkan sindiket ini memperdaya mangsa untuk memuat turun fail APK pada peranti.

Dengan fail APK ini membolehkan sindiket menggunakan kad debit mangsa kerana mangsa memasukkan maklumat perbankan ketika proses memuat turun fail dijalankan.

Selepas itu, kad debit mangsa akan digunakan menerusi aplikasi pembayararan elektronik tanpa disedari. Sindiket juga menggunakan platform jual beli atas talian untuk memancing mangsa berdasarkan siasatan awal.

Ketua Polis Kuala Lumpur, Datuk Azmi Abu Kassim berkata sindiket didapati beroperasi selama tiga bulan dan semua ahli sindiket bekerja sebagai pegawai khidmat pelanggan dengan tawaran gaji sebanyak RM4,000 sebulan.

Menerusi serbuan ini, seramai tujuh individu termasuk empat warga asing berusia 20 tahun hingga 27 tahun telah berjaya ditahan. Malah, pihak berkuasa merampas lima komputer dan 28 telefon pintar yang disyaki digunakan dalam menjalankan kegiatan sindiket penipuan berkenaan.

Sebagai peringatan semua, jangan sesekali memuat turun fail APK daripada sumber meragui kerana berpotensi tinggi hanyalah perangkap. Anda juga perlu memastikan maklumat perbankan tidak dikongsi dengan mudah lebih-lebih lagi kepada individu yang tidak berkaitan.


Akaun Netflix Anda Kini Berisiko Untuk Digodam Dan Dijual Dengan Harga RM10

Netflix merupakan satu service yang membolehkan anda berhibur menonton filem dan drama secara atas talian. Mungkin disebabkan service ini mendapat permintaan tinggi daripada orang ramai, ia menjadi sasaran ‘penjenayah’ untuk mendapatkan duit dengan mudah.

Malah, anda pasti pernah terlihat di laman sosial dimana ada yang menjual langganan service Netflix dengan harga yang murah daripada harga langganan rasmi. Akan tetapi, tahukah anda sebenarnya ia merupakan satu jenayah?

Kenapa kami katakan begitu? Baru-baru ini kecoh di laman sosial apabila ada segelintir netizen mendakwa bahawa akaun Netflix mereka telah digodam oleh pihak tidak bertanggungjawab.

NAH. SIAPA YANG TUKAR EMAIL ADDRESS, TUKAR PASSWORD AND GUNA MY BLOODY ACCOUNT KORANG HACK I HOPE YOU ALL ROT IN HELL! pic.twitter.com/uDXCjK9E6s

— Vanilla R. (@VanilliaReno90) July 27, 2019

Netflix ni susah nak detect siapa guna sebab semua family I and ipar duai semua guna account kitorang. Tapi takde yg duduk Sabah. So ni siapa yang guna ni?!?! Sedap sedap je guna acc orang eh. Bayar la sendiri!! pic.twitter.com/wTzXJl5b0U

Agak mengejutkan kerana menerusi perkongsian-perkongsian netizen, terdapat beberapa cubaan untuk mengodam akaun mereka dan ada sebahagian akaun telah digodam.

Lebih mengejutkan, apabila ada yang berkongsi bahawa akaunnya ada di log in melalui peranti berbeza dan di tempat berbeza dimana bukanlah tempat keberadaan pemilik akaun berada.

Walaupun isu ini masih belum disahihkan kebenarannya, tetapi sebagai pengguna bijak, kita haruslah sentiasa berwaspada agar tidak menjadi mangsa. Malah, Jika anda ingin melanggan Netflix, anda haruslah melanggan secara sah dan bukannya dengan cara seperti ini.

Jika anda merasakan akaun anda telah digodam, anda haruslah menukar password anda segera dan anda digalakkan menukar password selalu.


Lelaki Ini Memuat Naik Sesuatu Dan Reaksi Orang Ramai Akan Buat Anda Ketawa

Pertama kali melihat gambar lelaki dan kereta mewah ini kami dah rasa macam ada yang tak kena.

Sebaik sahaja post ini terpapar di facebook, ramai yang membuat komen pm dan berminat ingin tahu bisnes yang dijalankan.

Dari post ini sangat jelas apakah sebenarnya perkara pertama yang muncul di fikiran rata-rata orang Melayu yang melihat seorang lelaki yang bergambar dengan kereta mewah dan memakai baju berjenama.

Kebanyakan akan berkata, dia seorang yang kaya dan berjaya.

Ramai juga yang lebih bijak melihat suatu yang tersirat dalam post ini.

Sebenarnya inilah gimik yang selalu digunakan oleh pengusaha skim cepat kaya dan perniagaan yang menyeleweng yang menawarkan keuntungan besar dengan cepat dan di luar jangkaan. Meskipun sudah jelas seperti tak berapa logik, masih ramai yang mahu mencuba nasib.

Post ini telah dibuat oleh blogger Ammar Yasir yang mahu memaparkan mentaliti orang Melayu yang mudah terpedaya dengan paparan material yang mewah dan mahu kaya dengan cara senang.

Yang tak tahan tu, nombor telefon yang digunakan sangat epik! 019-1234567, haha!


Rasa Kebas Di Tangan Dan Berdenyut-Denyut, Anda Mungkin Alami Sindrom Ini

Kerap berlaku kekejangan tangan yang semakin melarat? Pergelangan tangan kerap kebas dan berdenyut-denyut? Sakit tangan yang dialami semakin berpanjangan dan tidak selesa? Sekiranya anda mempunyai situasi masalah berikut, berkemungkinan anda mengalami sindrom Carpal Tunnel ataupun dikenali sebagai Carpal Tunnel Syndrome (CTS).

“CTS berlaku apabila saraf median yang terletak pada pergelangan tangan tersepit menyebabkan rasa kebas dan sakit pada ibu jari, jari telunjuk, jari hantu dan setengah bahagian pada jari kecil. Simptom ini bermula secara perlahan-lahan dengan rasa sakit pada bahagian pergelangan tangan melarat sehingga ke bahagian tangan dan lengan.”
-Kol (B) Dr. Azmi Abdul Latiff, Perunding Ortopedik, Artoroskopi dan Pembedahan Kecederaan Sukan, Hospital PUSRAWI Kuala Lumpur

“Saraf median pergelangan tangan yang tersepit menyebabkan terowong yang berada pada tapak tangan sendi pergelangan tangan menjadi sempit berikutan terowong ini memberi laluan dan perlindungan kepada saraf median ke tangan. Tekanan yang berlaku mengakibatkn tidak berfungsi dengan normal dan menimbulkan rasa sakit dan kebas, seterusnya melemahkan bahagian tangan.”
– Dr. Mohd Mahamud Musman, Pakar Ortopedik & Traumatologi, Pusat Perubatan Darul Ehsan (DEMC)

“CTS adalah berlaku tekanan kepada saraf median di pergelangan tangan di mana kerap berlaku kepada wanita berbanding lekaki dan dalam 80% kes, pesakit berusia lebih daripada 40 tahun.”
– Dr. Ahmad Mahyuddin, Pakar Bedah Ortopedik, Hospital Pahang

Selain senaman, anda boleh mengurangkan rasa sakit dengan mengelakkan penggunaan tangan yang berlebihan, memilih alat yang bercirikan ergonomik, melakukan terapi dengan pegawai fisioterapi bertauliah dan yang lebih penting berjumpa doktor untuk tahu kondisi sebenar tahap CTS anda. Sekiranya teruk, anda berkemungkinan perlu menjalani pembedahan bagi mengurangkan tekanan di kawasan yang alami CTS.


Sinead O’Connor Peluk Islam, Mahu Dikenali Dengan Nama Shuhada’ Davitt

Penyanyi terkenal dari Ireland, Sinead O’Conner mengejutkan ramai pihak dengan pendedahan beliau kini memeluk agama Islam menerusi laman Twitter miliknya.

This is to announce that I am proud to have become a Muslim. This is the natural conclusion of any intelligent theologian’s journey. All scripture study leads to Islam. Which makes all other scriptures redundant. I will be given (another) new name. It will be Shuhada’

— Shuhada’ Davitt (@MagdaDavitt77) October 19, 2018

Untuk pengetahuan, Sinead O’Connor adalah salah seorang penyanyi terkenal di era 90an dan antara lagu yang mengangkat nama Sinead di pentas antarabangsa adalah ‘Nothing Compares 2U‘.

Beliau turut akan menggunakan nama baharu dan mahu peminat mengenalinya sebagai Shuhada’ Davitt. Shuhada membuat pengumuman berkenaan kerana berbangga menjadi seorang Muslim dan sudah meninggalkan agama Kristian Katolik yang dipegangnya sebelum ini demi kebaikan.

Beliau yang menjalani rawatan mental intensif di Amerika Syarikat (AS) tahun lalu turut merakam video melaungkan azan dan memuat naik video tersebut.

Here is my 1st attempt at singing the Azan. I got some pronouncition wrong because emotions took me from my page… but there’ll be hundreds of others onstage to come … https://t.co/vDFyheqOOc

Pasti ada saudara Islam berdekatan Shuhada’ yang akan membimbing beliau mendalami agama Islam. Semoga dipermudahkan urusan Shuhada menjadi saudara baharu.


Singapore Airlines Tersenarai Antara Syarikat Penerbangan Paling Selamat

Keselamatan sentiasa menjadi satu isu penting buat penumpang, tetapi apabila mereka mengetahui bahawa mereka berada di dalam tangan yang selamat – juruterbang yang berpengalaman dan syarikat penerbangan yang pentingkan keselamatan – penumpang akan percaya bahawa mereka akan sampai ke destinasi dengan baik.

AirlineRatings.com telah menamakan syarikat penerbangan paling selamat di dunia dan bagi tahun ini, ianya dimenangi oleh syarikat dari Australia, Qantas.

Dengan laporan kemalangan yang jarang berlaku dalam masa 12 bulan yang lalu menyaksikan peningkatan prestasi oleh Qantas dari tahun ke tahun.

Dalam satu kenyataan yang dikeluarkan oleh AirlineRatings.com, mereka menyatakan bahawa Qantas telah berjaya menunjukkan kepimpinan yang tinggi serta komitmen untuk memastikan keselamatan berada di tahap terbaik.

Bagi negara jiran, Singapore Airlines berjaya menempatkan diri di dalam kelompok 20 penerbangan paling selamat.

AirlineRatings telah mengumpul data untuk 405 syarikat penerbangan di seluruh dunia bagi menyenaraikan 20 syarikat penerbangan paling selamat dan menggunakan 12 kriteria antaranya audit dari kerajaan, badan pentadbiran penerbangan dan beberapa persatuan.

Mereka juga mempertimbangkan beberapa rekod kemalangan dan insiden serius yang pernah dicatatkan sepanjang tahun ini.

20 syarikat penerbangan paling selamat adalah : Air New Zealand, Alaska Airlines, All Nippon Airways, American Airlines, Austrian Airlines, British Airways, Cathay Pacific Airways, Emirates, EVA Air, Finnair, Hawaiian Airlines, KLM, Lufthansa, Qantas, Qatar Airways, Scandinavian Airline Sistem, Syarikat Penerbangan Singapura, Swiss, dan United Airlines dan Virgin syarikat penerbangan (Atlantik dan Australia).

Berikut adalah artikel lain mengenai penerbangan dan beberapa tips untuk menambah pengetahuan anda. Klik pautan di bawah untuk mengetahui dengan lebih lanjut.

Ini Cara Mudah ‘Refund’ Tiket Penerbangan Apabila Visa Tidak Lulus

Ini Sebab Mengapa Anda Perlu ‘Hand Carry’ Powerbank Ketika Penerbangan

7 Tip Untuk Penerbangan Lebih Selesa Dan Murah Dengan AirAsia


Singapore Airlines Tukar Pesawat Terbesar Dunia Jadi Restoran, Tawar Khidmat Penghantaran Makanan

Mengubah pesawat lama menjadi restoran bukanlah satu konsep baru, tetapi menggunakan pesawat yang masih aktif bagi tujuan tersebut menunjukkan bahawa tekanan kewangan syarikat penerbangan berada di tahap yang membimbangkan.

Terbaharu, Singapore Airlines merancang untuk menukar salah satu pesawat penumpang terbesar dunia menjadi restoran dan menawarkan perkhidmatan penghantaran makanan ke rumah pelanggan.

Inisiatif ini dilakukan bagi menghubungkan kembali syarikat tersebut dengan para pelanggan setelah wabak COVID-19 datang menyerang dunia sehingga memberi kesan kepada industri penerbangan.

Disebabkan negara yang kecil dan jaringan domestik yang tidak begitu besar, syarikat penerbangan Singapura itu telah mengalami masalah kewangan dan terpaksa memberhentikan seperlima kakitangan mereka.

Selain menukar menjadi restoran dan perkhidmatan penghantaran makanan, Singapore Airlines juga menawarkan lawatan buat para pelanggan bagi merasai sendiri pengalaman di pusat latihan mereka.

“COVID-19 telah mengurangkan jumlah penerbangan yang dikendalikan oleh Kumpulan SIA secara drastik, kami telah melakukan aktiviti unik yang membolehkan kami berinteraksi dengan peminat dan pelanggan kami selama ini,” kata Goh Choon Phong, CEO Singapore Airlines (SIA) .

Buat para pelanggan yang ingin merasa sendiri pengalaman menjamu selera di atas kapal terbang bertingkat A380, pesawat penumpang terbesar dunia. Mereka boleh memilih kelas kabin dan menu berbeza yang akan disediakan oleh chef antarabangsa. Lebih unik lagi, pelanggan yang hadir dengan memakai pakaian tradisional akan menerima hadiah istimewa.

Sekiranya pelanggan mahu makanan mereka dihantar ke rumah, Singapore Airlines akan menyediakan video selamat datang, panduan cara memanaskan makanan serta senarai lagu yang disediakan khas bagi tujuan untuk mencipta semula pengalaman berada di atas kapal terbang.

Selain SIA, Thai Airways juga telah mengambil langkah yang drastik dengan mengubah kafe ibu pejabat Bangkok menjadi restoran yang bertemakan syarikat penerbangan, ia dihiasi dengan tempat duduk pesawat serta pekerja restoran yang berpakaian kru kabin.

Untuk membaca laporan lain, klik pautan di bawah.

Malaysia Airlines Pecat Seorang Pramugari Gara-Gara Berat Badan Naik 0.7kg

Malaysia Airlines Dilaporkan Berisiko Bankrap Tanpa Bantuan Kewangan

AirAsia Cadang Ambil Alih Malaysia Airlines Daripada Khazanah Nasional


Singapura Adalah Tanah Melayu, Kata Pendakwah Indonesia Selepas Dilarang Masuk Ke Negara Itu

Pendakwah Indonesia yang dilarang masuk ke Singapura menyifatkan bahawa Singapura adalah tanah Melayu sama seperti Riau tempat asal beliau, disebabkan itu beliau tidak akan berputus asa untuk melawat negara itu, katanya dalam satu video yang dimuat naik di laman YouTube seperti yang dilaporkan oleh Channel News Asia.

Baginya, orang di Riau melihat Singapura sebahagian daripada tanah mereka kerana Singapura adalah sebahagian daripada kerajaan Melayu Temasek. “Mengatakan saya bosan ke Singapura sama dengan mengatakan saya bosan ke Minangkabau. Ini kerana Singapura adalah tanah Melayu. Nenek saya mempunyai abang, anak dan cucu yang tinggal di Singapura,” katanya.

Somad berkata hasratnya melawat Singapura baru-baru ini adalah untuk membolehkan isteri dan anak-anaknya mengenali nenek moyang mereka. Somad dan enam orang yang bersamanya tiba di Terminal Feri Tanah Merah pada Isnin dan dihantar pulang ke Batam pada hari yang sama.

Kementerian Hal Ehwal Dalam Negeri (MHA) Singapura berkata beliau terkenal dengan ajaran pelampau, yang tidak boleh diterima di Singapura yang berbilang bangsa dan agama. Komen Somad ‘menghalalkan’ pengeboman berani mati dalam konteks konflik Israel-Palestin dan dianggap sebagai operasi ‘syahid’ juga tidak boleh diterima oleh MHA.

Disebabkan kejadian ini, penunjuk perasaan berkumpul di kedutaan Singapura di Jakarta dan konsulat agung Singapura di Medan pada hari Jumaat, mereka menentang keputusan Singapura untuk menafikan kemasukan Somad. Penunjuk perasaan di Jakarta, yang merupakan anggota Pembela Ideologi Syariah Islamiah (Perisai), menuntut kedutaan Singapura memberikan penjelasan berhubung insiden itu dan memohon maaf secara terbuka. Kumpulan itu juga menuntut agar duta Singapura ke Indonesia diminta meninggalkan negara itu.

Bagaimanapun, kenyataan pegawai kanan Agensi Counterterrorism Nasional Indonesia (BNPT) kepada media antarabangsa seolah bersetuju dengan tindakan Singapura sambil beranggapan bahawa keputusan itu disebabkan syarahan, sikap dan pandangan eksklusif serta tidak bertolak ansur yang menjadi bahan asas kepada radikalisme.

“Saya melihat ini sebagai pengajaran penting bagi Indonesia untuk turut mengambil langkah berjaga-jaga dari hulu dengan melarang pandangan radikal, pemahaman dan ideologi yang boleh membawa kepada tindakan keganasan dan keganasan,” kata Brigedier Jeneral Ahmad Nurwahid, yang merupakan pengarah penyeliaan pencegahan keganasan dalam BNPT .

Beliau menambah: “Kerajaan termasuk BNPT menghormati setiap dasar yang diambil oleh negara lain. Tidak ada usaha untuk campur tangan mengenai penolakan kedatangan pendakwah Abdul Somad dan rombongannya.”

Media jiran dakwa Malaysia antara tiga negara yang suka mencuri hasil laut Indonesia. Rujuk pautan di bawah untuk membaca.

Media Jiran Dakwa Malaysia Antara Tiga Negara Yang Suka ‘Mencuri’ Hasil Laut Indonesia

‘Kami Bukan Republik Pisang’ – Indonesia Beri Peluang Kedua Kepada Tesla Untuk Teruskan Rundingan

Indonesia Tolak Usaha Malaysia Jadikan Bahasa Melayu Bahasa Kedua ASEAN?


Singapura Akhirnya Izinkan Jururawat Muslimah Pakai Tudung

Singapura akhirnya membenarkan jururawat Muslim memakai tudung ketika bertugas di hospital. Peraturan yang akan berkuatkuasa pada bulan November dan melibatkan 7,000 kakitangan perubatan ini telah diumumkan sendiri oleh Perdana Menteri Singapura Lee Hsien Loong semasa berucap di negaranya semalam, lapor Yahoo News Singapore.

Menurut Lee, dia telah mengadakan pertemuan dengan pemimpin Muslim tempatan beberapa bulan yang lalu untuk memberitahu mereka bahawa kerajaan pimpinannya sudah bersedia untuk membuat peruntukan tersebut. “Kami membuat penyesuaian yang teliti untuk menjaga keharmonian kaum dan agama kami dengan baik. Pendekatan ini telah berjalan dengan baik selama bertahun-tahun,” kata Lee dalam ucapannya.

Selama beberapa dekad, tambahnya lagi, jumlah wanita Muslim yang memakai tudung di Singapura terus meningkat, baik di lingkungan sosial dan di tempat kerja. Oleh itu, dengan membenarkan jururawat memakai tudung telah menjadi perbincangan utama dalam masyarakat.

Lee menyatakan bahawa perbincangan mengenai penggunaan tudung di tempat kerja telah dimulakan sejak tahun 2014 lagi. Pada masa itu dia mengadakan pertemuan tertutup dengan para pemimpin Muslim. Mereka menjelaskan kepada Lee bahawa memakai tudung itu penting bagi wanita Muslim dan berharap agar kerajaan memberikan kebenaran.

Memetik The Straits Times, difahamkan bahawa perubahan ini hanya melibatkan kakitangan hospital. Bagi institusi pendidikan, kata Lee, semua pelajar harus memakai pakaian seragam yang telah ditetapkan tanpa mengira latar belakang sosial, bangsa, dan agama. Terdapat keperluan untuk memupuk persamaan dan meminimumkan perbezaan bagi membina ikatan Singapura yang lebih kuat.

Lee juga menjelaskan untuk Angkatan Bersenjata Singapura (SAF), Home Team dan perkhidmatan lain. Institusi-institusi ini mesti mengekalkan status quo kerana mereka adalah komponen penting buat negara yang dibina atas dasar tidak berat sebelah, bersenjata dan sebagai penegak undang-undang.

Seorang pelajar sekolah dari Malaysia bertindak duduk seorang diri di Singapura kerana tidak mahu terlepas aktiviti persekolahan sepanjang penutupan sempadan akibat wabak COVID-19. Klik oautan di bawah untuk membaca lebih lanjut.

Tidak Mahu ‘Ponteng’ Sekolah, Pelajar Malaysia Terpaksa Tinggal Seorang Diri Di Singapura

Benarkah Singapura Negara Paling ‘Perfect’ Di Dunia?

Apa Yang Kita Boleh Belajar Daripada Polisi Perumahan Singapura


‘NuTonomy’ Servis Teksi Pandu Sendiri Pertama Di Singapura

Nampaknya ada sebuah syarikat yang mendahului perlumbaan untuk teksi pandu sendiri ini. NuTonomy, sebuah syarikat dari Singapura menjadi yang pertama di dunia merealisasikan teknologi ini.

Uber baru mahu mulakan servis teksi pandu sendiri versi mereka bulan hadapan. Tetapi NuTonomy sudah pun selangkah ke hadapan dan telah pun mendapat testimoni pengguna untuk servis mereka ini. Setakat ini ada 6 kereta automatik ini telah dicipta untuk tujuan beta test.

Tidak seperti Uber yang menggunakan Volvo XC90, NuTonomy menggunakan model kereta yang lebih kecil; Renault Zoes dan Mitsubishi i-Miev. Buat masa sekarang, servis ini cuma menawarkan servis dalam radius 2.5 batu persegi dan cuma membenarkan penumpang naik dan turun di destinasi sekitar radius ini sahaja.

Servis NuTonomy ini masih dalam peringkat trial dan kemungkinan besar servis ini akan beroperasi sepenuhnya pada tahun 2018. Lihat reaksi penumpang servis ini dalam video di bawah. Jika servis ini sudah beroperasi, adakah anda akan menggunakannya jika ke Singapura kelak?

BACA : Uber Sudah Bersedia Perkenalkan Servis Kereta Pandu Sendiri


Singapura Diiktiraf Bandar Kedua Paling Selamat Di Dunia

Menurut laporan daripada The Economist baru-baru ini menyebut negara jiran, Singapura sebagai bandar kedua paling selamat di dunia secara keseluruhan dibelakang Tokyo. Kedudukan ini ditentukan oleh beberapa faktor antaranya keselamatan digital, keselamatan individu dan keselamatan infrastruktur.

Malaysia ditempatkan pada kedudukan ke-31 sebagai bandar paling selamat secara keseluruhan diikuti oleh bandar Shanghai pada tangga ke-32 manakala ibu kota negara jiran, Jakarta berada pada kedudukan ke-57.

Dari segi keselamatan digital yang merangkumi beberapa faktor seperti keselamatan data peribadi dan sistem pengkomputeran, Malaysia tidak jauh ketinggalan berbanding kota London yang berada pada kedudukan ke-24 berbanding Malaysia pada kedudukan ke-30.

Mungkinkah dibawah pemerintahan era baharu ini Malaysia boleh meningkatkan keselamatan untuk menempatkan bandar atau negara ini setanding dengan bandar-bandar maju yang lain?


Singapura Ada 250,000 Jutawan Dan 26 Bilionair, Jadi Bandar Ke-5 Terkaya Di Dunia

Laporan terbaharu menunjukkan bahawa Singapura dinobatkan sebagai antara bandar terkaya pada 2022. Lebih tepat lagi, laporan yang dikeluarkan oleh perunding migrasi pelaburan Henley & Partners menunjukkan jiran kita berada di tangga ke-5 dengan kira-kira 250,000 jutawan dan 26 bilionair, lapor Life Style Asia.

Mengikut laporan terbabit, New York, Tokyo, kawasan Teluk San Francisco dan London menduduki tangga teratas, masing-masing dengan 345,600, 304,900, 276,400 dan 272,400 jutawan di bandar-bandar tersebut.

Singapura, salah satu daripada enam bandar Asia berada dalam senarai 10 teratas dengan 249,800 jutawan, 336 centi jutawan, dan 26 bilionair. Centi-jutawan ialah mereka yang mempunyai nilai bersih melebihi USD100 juta.

Oleh kerana Singapura adalah sebuah negara kota, angka itu menunjukkan bahawa 4.6% daripada 5.45 juta penduduk negara itu adalah jutawan.

Jika dibandingkan dengan Malaysia, hanya 0.2% rakyat Malaysia dewasa dikategorikan dalam kumpulan kekayaan melebihi USD1 juta, lapor The Malaysian Reserve memetik laporan Credit Suisse Group AG 2019.

Henley & Partners menyatakan bahawa Singapura adalah salah satu destinasi utama untuk para jutawan berhijrah dan ia sering dianggap sebagai bandar paling mesra perniagaan di dunia.

“Aliran masuk bersih kira-kira 2,800 individu bernilai tinggi diunjurkan untuk 2022 sahaja, menurut Papan Pemuka Migrasi Kekayaan Persendirian Henley yang terkini,” tambahnya.

Walaupun negara kota itu mempunyai 55,100 jutawan lebih sedikit jika dibandingkan dengan Jepun, ia mempunyai 73 centi-jutawan dan 14 bilionair lebih daripada Jepun. Selain Jepun dan Singapura, Beijing, Shanghai, Hong Kong, dan Seoul adalah bandar-bandar Asia yang berada di tempat teratas.

Di bawah ialah senarai 20 bandar terkaya teratas, serta bilangan jutawan dan bilionair:

Untuk rekod, walaupun Singapura mempunyai ramai jutawan, namun kebanyakan rakyat mereka masih masuk ke Malaysia untuk mengisi minyak disebabkan harga yang murah.


Akaun Twitter CEO Media Sosial Ini Telah Digodam Oleh ‘Chuckle Squad’

Sekiranya ada yang berpendapat menjadi CEO di sebuah syarikat media sosial mempunyai imuniniti atau kekebalan daripada digodam, mungkin anda perlu fikir semula.

Terbaru, akaun Jack Dorsey yang merupakan CEO Twitter telah digodam di laman media sosial yang beliau ketuai. Pasukan penggodam yang dikenali sebagai ‘Chuckle Squad’ ini bukan sahaja menggodam akaun Twitter berkenaan, malah telah memuat naik tweet berunsur anti semitik dan perkauman berkaitan Holocaust.

The Tweets are coming from a source called Cloudhopper. Cloudhopper was the name of the company Twitter acquired a long time ago to help bolster their SMS service.

Looks like the hackers are Tweeting via the old SMS service… pic.twitter.com/YcU3DTn9wS

We're aware that @jack was compromised and investigating what happened.

— Twitter Comms (@TwitterComms) August 30, 2019

Tweet tersebut telahpun dibuang pihak Twitter selepas 10 minit dimuat naik. Untuk pengetahuan, ini bukanlah pertama kali akaun CEO Twitter ini digodam. Sebelum ini sekitar tahun 2016 insiden yang sama pernah berlaku daripada kumpulan penggodam daripada Arab Saudi.

Setakat ini masih belum diketahui motif disebalik godaman akaun Jack Dorsey yang tidak terlalu aktif ini. Para pengguna juga dinasihatkan untuk lebih berhati-hati agar tidak menjadi mangsa godam pihak ketiga. Penukaran kata laluan setelah lama digunakan antara altenatif yang boleh dicuba untuk mengelakkan godaman.

Kami kongsikan kepada anda lebih banyak artikel berkaitan isu godam. Klik pautan dibawah untuk melayarinya.

Akaun Netflix Anda Kini Berisiko Untuk Digodam Dan Dijual Dengan Harga RM10

7,000 Bitcoin Bernilai RM166.26 Juta Hilang Selepas Platform Kriptowang Digodam

Facebook Digodam Lagi, Kali Ini Melibatkan 50 Juta Pengguna


Singapura Batalkan Sebarang Penjualan Di Bazar Ramadan Pada Tahun Ini

Setiap kali menjelang bulan Ramadan, pastinya warga yang tinggal di selatan tanah air serta warga Singapura akan ke Bazar Ramadan Geylang Serai. Menyajikan pelbagai makanan unik untuk juadah berbuka antara yang membuatkan lokasi ini sering menjadi tumpuan para pengunjung.

Walau bagaimanapun, berbeza pada tahun ini apabila Bazar Ramadan Geylang Serai bakal hilang serinya dengan pembatalan penjualan berikutan wabak coronavirus yang menular serta sebagai langkah berjaga-jaga buat orang ramai untuk mengelakkan diri daripada menghadiri ke tempat yang ramai.

Difahamkan, pengumuman yang dibuat pihak berkuasa di Singapura ini tidak hanya tertakluk buat bazar Ramdan malah bazar melibatkan penjualan sempena Hari Raya seperti yang kerap dibuat setiap tahun juga bakal dibatalkan. Beberapa lokasi yang bakal ditutup sempena musim ini adalah Wisma Geylang Serai, Tampines Hub dan Woodlands.

Meskipun mengetahui berita ini mungkin membuatkan segelintir warga Singapura kecewa begitu juga dengan para peniaga, langkah ini terpaksa dibuat dalam mengurangkan risiko penularan wabak coronavirus.

Di Malaysia, Perdana Menteri telah merayu rakyat Malaysia untuk stay at home sepanjang tempoh dua minggu ini dalam usaha untuk putuskan rantaian COVID-19. Turut dikongsikan, pasangan yang bangga melancong ke Korea sempena musim wabak ini.

PM Rayu Rakyat Malaysia ‘Stay At Home’ Untuk Putuskan Rantaian COVID-19

Bangga Melancong Ke Korea Ketika Musim Wabak, Pasangan ‘Selfish’ Ini Dikecam Hebat Netizen


Singapura Catat Rekod COVID-19 Tertinggi Dengan 728 Kes Baharu Dalam Sehari

Situasi negara jiran nampaknya menjadi semakin parah dan serius selepas Singapura merekodkan jumlah kes tertinggi negara dalam sehari dengan 728 kes terbaru sekaligus membuatkan jumlah kes terkumpul mencecah 4,427 sepanjang wabak ini melanda.

Seperti yang berlaku sekitar dua minggu yang lalu, insiden yang sama turut berulang di negara ini apabila seramai 654 kes yang direkodkan positif COVID-19 setakat 16 April melibatkan warga asing yang berada di kawasan perumahan flat.

Sebanyak lima kluster telah diumumkan oleh Kementerian Kesihatan Singapura melibatkan beberapa dorm yang menempatkan jumlah warga asing yang ramai dalam sesebuah rumah sekaligus menjadi punca penyebaran wabak COVID-19.

Setakat ini, 11 Dormitory @ Punggol, Singapura dilaporkan menjadi kluster terbesar dengan jumlah 181 kes positif sekaligus mengumpulkan 979 kes positif di tempat ini sepanjang wabak COVID-19 melanda.

Berita ini nampaknya telah mencetuskan panik buat warga Singapura melihatkan jumlah angka kes positif yang meningkat secara mendadak. Setakat ini, Singapura merekodkan 10 kematian sepanjang wabak ini melanda.

Sebelum ini Singapura telah mengumumkan pembatalan penjualan di bazar Ramadan pada tahun ini walau bagaimanapun pengumuman penutupan IKEA sekaligus membuatkan warga Singpura melakukan pembelian panik.

Rakyat Singapura Panik, Sanggup Beratur Panjang Demi Bebola Daging Dan Produk IKEA

Singapura Batalkan Sebarang Penjualan Di Bazar Ramadan Pada Tahun Ini


Singapura Jatuhkan Hukuman Penjara Buat Rakyat Malaysia Kerana Potong Barisan

Mohd Shahrir Johari perlu membayar harga yang mahal setelah memotong barisan sehingga membahayakan anggota polis bantuan yang bertugas di Pusat Pemeriksaan Woodlands.

Tertuduh yang berusia 36 tahun kini akan menghadapi hukuman penjara empat minggu setelah mengaku bersalah di hadapan hakim.

Menurut laporan saluran berita Singapura, Today, pada 23 Mac 2023, kira-kira jam 7:08 pagi. Beliau difahamkan telah mencuba untuk memintas barisan kereta dengan menggunakan laluan bas ketika menghampiri Pusat Pemeriksaan Woodlands.

Pegawai polis bantuan Muhammad Noralif Amir Hamzah bersama-sama dengan rakan sekerjanya pada hari Khamis tersebut telah mengarahkan beliau membuat pusingan U. Namun, Shahrir tidak mengendahkan arahan mereka dan terus bertindak memotong barisan.

Beliau memberi alasan perlu bergegas mengambil penumpang di Singapura kerana sudah lewat. Dia berkeras sehingga hampir  melanggar seorang pegawai bertugas. Shahrir kemudiannya dilaporkan kepada atasan dan ditahan oleh oleh pegawai Penguasa Imigresen dan Pusat Pemeriksaan (ICA) dan diserahkan kepada polis.

Selepas dijatuhkan hukuman oleh hakim, Shahrir kelihatan kecewa, tetapi dia akur dan kata bahawa dia “menghormati undang-undang Singapura.”


Singapura Mansuhkan Tol Motosikal Di Tuas

Ini merupakan berita baik buat rakyat Malaysia yang mencari rezeki di Singapura. Singapura akan turut memberi pengecualian tol kepada penunggang motosikal di tempat pemeriksaan Tuas. Sebelum ini, para penunggang motosikal dikenakan bayaran tol sebanyak S$0.40 (~RM1.21).

Keputusan ini dibuat sejajar dengan keputusan Malaysia untuk memansuhkan tol di Linkedua pada tahun hadapan. Dalam Bajet 2019 yang dibentangkan Jumaat lalu, pemansuhan tol bagi penunggang motosikal di Linkedua akan dimansuhkan mulai 1 Januari 2019.

Menurut Pengarah Jabatan Imigresen Johor, Datuk Rohaizi Bahari, purata penunggang motosikal menggunakan Linkedua setiap hari adalah sebanyak 40,000 buah.


Singapura Memulakan Penghantaran Barang Menggunakan Drone

Singapore Post mula mengikut jejak langkah Finland dalam mengadakan ujian untuk menghantar barangan menggunakan kenderaan udara tanpa pemandu, atau lebih dikenali sebagai drone.

Mengikut Singapore Post, ujian drone mereka sebagai penghantar barangan, mengambil masa lima minit untuk menghantar sekeping surat dan sehelai baju-T sejauh 2km.

Langkah ini diambil semasa Perdana Menteri Singapura, Lee Hsien Loong menggalakkan rancangan untuk membangunkan Singapura menjadi “bandar pintar” untuk bersaing dengan lebih baik berbanding bandar-bandar pintar lain seperti Shanghai, San Francisco dan Sydney.

Bandaraya itu memperkenalkan inisiatif seperti menggalakkan orang ramai mengakses peta pintar dan membina pangkalan data ke atasnya supaya orang ramai dapat berkongsi maklumat seperti info trafik serta tempat-tempat makan terbaik.

Singapura juga sedang mengkaji untuk memperkenalkan kereta tanpa pemandu, salah satu projek Google sejak tahun 2009 bertujuan untuk merevolusikan industri automobil.

Ikuti video di bawah untuk melihat drone Singapore Post beraksi:

BACA: 8 Teknologi Yang Akan Mengubah Cara Anda Menjalani Kehidupan Seharian

BACA: Startup Hyperloop Adalah Projek Fantasi Mereka Yang Bergelar Billionaire Dan Bakal Jadi Kenyataan

LIKE dan FOLLOW Vocket di Facebook serta Instagram


Singapura Muncul Negara Asia Pertama Terima Bekalan Vaksin COVID-19

Singapura telah menerima bekalan pertama vaksin COVID-19 keluaran Pfizer-BioNTech dari Belgium semalam. Vaksin tersebut dibawa pesawat kargo Singapore Airlines (SIA) yang berlepas dari Brussels pada hari sabtu dan tiba di Singapura sekitar 7.55 malam.

Menurut SIA, ini merupakan bekalan vaksin Pfizer-BioNTech pertama dihantar ke sebuah negara di Asia dan pihaknya berbangga kerana dapat memainkan peranan penting untuk penghantaran serta pengagihan vaksin COVID-19 di peringkat antarabangsa.

Difahamkan, bekalan vaksin itu perlu disimpan dalam peti sejuk khas ketika dipindahkan ke pusat simpanan rantaian sejuk SATS, Coolport, untuk disimpan sebelum diedarkan melalui pengangkutan darat.

Dalam satu kenyataan, SIA berkata, ia berjaya melakukan penghantaran percubaan pada 19 Disember yang lepas menggunakan laluan penerbangan pesawat pengangkut yang sama. Pastinya dengan berita ini, rakyat Malaysia sudah mula tertanya-tanya bila bekalan vaksin Pfizer BioNTech ini akan tiba di negara kita pula.

Sementara itu, kami kongsikan beberapa artikel berkaitan vaksin COVID-19 pada pautan di bawah ini.

Dua Penerima Vaksin Pfizer Alami Kesan Sampingan, Pakar Minta Semua Bertenang

Mahu Yakinkan Rakyat, Lim Guan Eng Cadang Ahli Parlimen Jadi Orang Pertama Terima Vaksin


Singapura Muncul Negara Pertama Mengharamkan Pengiklanan Minuman Bergula

Disaat masih terdapat negara yang bebas mempromosikan produk berasaskan nikotin, Singapura nampaknya mengambil langkah kesihatan yang lebih baik dengan mengharamkan pengiklanan minuman bergula.

Menurut Straits Times, langkah ini dibuat selepas Singapura dilaporkan menjadi antara negara dengan pengambilan gula tertinggi di Asia. Setakat ini, negara ini berpihak untuk mengharamkan minuman dengan kandungan gula yang tinggi terlebih dahulu.

Selain itu, beberapa minuman bergula lain yang mempunyai kandungan gula yang sederhana bakal turut dilabelkan pada bahagian tin atau bungkusan menandakan minuman tersebut tidak sihat untuk diminum.

Difahamkan cadangan ini bakal dikuat kuasakan seawal tahun hadapan dimana manakala mengimplementasi undang-undang ini bakal mengambil masa setahun sehingga empat tahun.

Penharaman iklan minuman bergula ini secara tidak langsung bakal memberi kesedaran kepada pengguna untuk mengurangkan pengambilan gula seharian sekaligus kesihatan lebih terjaga. Adakah anda bersetuju sekiranya undang-undang yang sama turut dibuat di Malaysia.

Tahukah anda, terdapat sebuah aplikasi yang dibangunkan di Jepun membolehkan anda mengira kadar gula dalam minuman anda. Turut dikongsikan pengesahan JAKIM mengenai gula-gula White Rabbit yang disahkan tidak halal. Klik pautan dibawah untuk mengetahui dengan lebih lanjut.

Aplikasi Dari Jepun Ini Bakal Bantu Mengira Kadar Gula Dalam Minuman Anda

JAKIM Pula Sahkan Gula-Gula White Rabbit Tidak Halal


Singapura Nafi Dakwaan Biar Rakyat Malaysia Tidur Di Jalanan

Tidak ada pemegang pas kerja yang ditemui tidur di jalanan, ini bertentangan dengan artikel yang disiarkan mengenai pekerja Malaysia yang tiada tempat tinggal di Singapura, lapor The Straits Times.

Kementerian Tenaga Kerja Singapura (MOM) semalam menafikan dakwaan laporan berita yang disiarkan oleh akhbar The New Straits Times (NST) yang menyatakan bahawa rakyat Malaysia kini merempat di Singapura kerana tidak mampu untuk menyewa bilik mahupun katil.

MOM juga telah berjumpa dengan Shahruddin Hael Helmy Mohd Noh – rakyat Malaysia yang ditemubual oleh NST – bagi mendapatkan maklumat lanjut supaya bantuan boleh disalurkan kepada mereka yang memerlukan.

Bagaimanapun, Shahruddin didakwa gagal untuk memberi maklumat terperinci berhubung dakwaan 100 rakyat Malaysia yang merupakan pemegang pas kerja di Singapura, kini merempat.

MOM menyatakan bahawa Shahruddin akui bahawa dia tidak pernah bercakap dengan mana-mana pekerja terbabit dan tidak dapat mengesahkan yang mereka benar-benar merempat.

Tambah MOM, Shahruddin juga mendakwa bahawa beliau juga tidak memberitahu wartawan NST yang ‘lebih 100 rakyat Malaysia di Singapura merempat, kata kementerian itu dalam satu kenyataan.

Terdahulu, NST telah mengeluarkan satu artikel yang bertajuk ‘Homeless Malaysians in Singapore‘ yang disiarkan akhbar The New Straits Times (NST) pada 22 Nov, menerusi temu bual bersama Shahruddin.

Menurut MOM, mereka mempunyai satu Pasukan Petugas antara Agensi, yang menjalankan pemeriksaan rutin dan memeriksa mana-mana individu yang merempat untuk diberi bantuan. Pasukan Petugas itu terdiri daripada pegawai MOM, Kementerian Pembangunan Sosial dan Keluarga dan juga pasukan Polis Singapura.

Terdahulu, seorang bayi di Singapura lahir dengan antibodi COVID-19. Klik pautan di bawah untuk membaca.

Dijangkiti Wabak Semasa Hamil, Ibu Di Singapura Lahirkan Bayi Dengan Antibodi COVID-19

Bukan Menyundal Tetapi Menemani, Wanita Ini Raih Ribuan Ringgit Jadi ‘Sugar Baby’ Di Singapura

Sepantas Seminit, Penyelidik Singapura Hasilkan ‘Test Kit’ COVID-19 Dengan Hembus Nafas Sahaja


Singapura Negara Ke-2 Paling Selamat Di Dunia, Malaysia Di Tangga Ke Berapa?

Jiran kita, Singapura berada tangga kedua selepas New Zealand sebagai negara paling selamat untuk hidup di dunia semasa situasi wabak, lapor COVID Resilience Ranking daripada Bloomberg.

Senarai ini adalah bertujuan mengukur berapa baik negara-negara di seluruh dunia menangani wabak COVID-19 dan ia dikemas kini setiap bulan.

Antara faktor yang dilihat oleh Bloomberg adalah kemudahan mengakses vaksin, kekerapan kes COVID-19 yang positif dan jumlah dos vaksin yang diberikan setiap 100 orang.

Dan ini telah menjadikan New Zealand sebagai negara terbaik di dunia dalam pengurusan wabak COVID-19, diikuti dengan Singapura, Australia, Taiwan dan China.

Rekod ini juga menjadikan Singapura sebagai satu-satunya negara dari rantau Asia Tenggara yang berjaya menembusi senarai lima teratas, manakala Vietnam pula berada di tangga ke-10.

Negara kita Malaysia pula berada di tangga ke-16, di belakang Thailand yang mengekalkan tempatnya di tangga ke-14. Filipina pula berada di kedudukan ke 24, setelah naik 11 anak tangga dan Indonesia jauh ke belakang di kedudukan ke 43.

Pada skala global, New Zealand membuktikan bahawa mereka tahu apa yang perlu dilakukan untuk memerangi COVID-19.

Terbaharu, Perdana Menteri New Zealand, Jacinda Ardern menyatakan bahawa negaranya akan terus menutup sempadan sepanjang tahun ini setelah berjaya mengekang wabak COVID-19.

Rakyat Malaysia di Singapura berkongsi pengalaman disuntik vaksin COVID-19. Klik pautan di bawah untuk membaca.

Rakyat Malaysia Kongsi Pengalaman Disuntik Vaksin COVID-19 Di Singapura

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura


Singapura Terus Mendunia, Jadi Bandar Paling Mahal Untuk Golongan ‘Super’ Kaya

Singapura mengekalkan kedudukannya sebagai tempat tinggal paling mahal di dunia. Selain itu, jiran kita turut menjadi bandar paling mahal di dunia untuk individu kaya (HNWI), menurut laporan oleh bank swasta Switzerland Julius Baer.

Sebahagian besar mengapa Singapura berada dalam kedudukan bandar paling mahal adalah kerana faktor harga hartanah yang melambung tinggi selepas COVID-19.

Taraf hidup yang tinggi, permintaan untuk hartanah, serta kereta yang dikenakan cukai tinggi dan harga untuk insurans kesihatan, adalah jauh melebihi purata global.

Menurut Laporan Kekayaan dan Gaya Hidup Global Julius Baer 2023, individu kaya secara amnya mempunyai sekurang-kurangnya AS$1 juta (S$1.3 juta) dalam aset kewangan cair.

“Sebagai salah satu bandar besar paling selamat di dunia, Singapura adalah unik, baik dari segi jenayah dan hak harta, tetapi juga disebabkan kelebihan cukai bagi mereka yang mempunyai pendapatan global yang besar,” kata Mark Matthews, Ketua Penyelidikan Asia Pasifik di Julius Baer.

Laporan itu menambah, “Kerajaan telah bekerja keras untuk mewujudkan persekitaran yang menarik untuk didiami dan HNWI telah mengambil perhatian, tetapi daya tarikan ini ditunjukkan dalam harga yang dihadapi pengguna tempatan sekarang.”

Antara faktor lain yang menyebabkan Singapura mahal adalah permintaan tinggi untuk tempat tinggal, kos sekolah yang naik serta harga hiburan mewah yang meningkat.

“Kos makanan mewah dan wiski premium masing-masing adalah 33% dan 24% lebih tinggi daripada purata serantau, manakala penerbangan kelas perniagaan kos purata 44% lebih tinggi,” kata laporan itu sambil mengaitkan kenaikan ini dengan pandemik COVID-19.


Akaun Twitter dan Pinterest Mark Zuckerberg Digodam

Minggu yang tidak indah buat Mark Zuckerberg. Akaun Twitter dan Pinterest secara serentak telah digodam oleh pihak yang mahu dikenali sebagai sebagai OurMine.

Agak sadis memikirkan bagaimana akaun seorang CEO kepada platform sosial media terbesar dunia telah digodam di platform yang berbeza namun itulah hakikatnya. Dipercayai akaun Mark Zuckerberg telah digodam disebabkan password beliau yang mudah dijangka.

Ouch. Mark Zuckerberg’s social media accounts have been hacked pic.twitter.com/KvVmXOIg5s

Dikatakan ‘dadada’ dipilih Zuckerberg sebagai password untuk laman sosial Twitter dan Pinterest beliau. Jelas menunjukkan password yang dipilih Zuckerberg adalah sangat lemah dan pendek.Berikutan insiden ini, Zuckerberg menyarankan orang ramai supaya sering menukar password setelah beberapa tahun di laman sosial.

Suatu persoalan yang timbul berikutan insiden ini, jika password Mark Zuckerberg sendiri dapat digodam oleh para hackers, mampukah Mark Zuckerberg menjaga password user Facebook dengan baik?


Singapura Tidak Lagi Wajibkan Penggunaan Pelitup Muka Di Kawasan Luar Bermula 29 Mac Ini

Perdana Menteri Singapura, Lee Hsien Loong pada hari ini telah mengumumkan Singapura akan tidak lagi mewajibkan orang ramai untuk memakai pelitup muka di kawasan luar bermula 29 Mac ini.

Difahamkan pengumuman ini dibuat seiring dengan membiasakan orang ramai untuk hidup bersama COVID-19. Dalam pada itu, pemakaian pelitup muka masih lagi diwajibkan di kawasan tertutup.

[JUST IN] PM Lee has announced that from March 29, 2022, the wearing of masks outdoors in S'pore will be optional.

— Mothership.sg (@MothershipSG) March 24, 2022

Sebagai rekod, Singapura mencatat 26,000 kes pada Februari lalu berikutan gelombang varian Omicron dan menurun kepada 9,000 kes sehari setakat semalam.

Dilaporkan kebanyakan kes COVID-19 yang dihidap oleh sekadar mempunyai simptom ringan dan terdapat juga yang tidak mempunyai sebarang simptom. Setakat ini, Singapura merekodkan 92% rakyat yang telah mendapatkan vaksinasi lengkap manakala 71% lagi sudah mendapatkan vaksinasi penuh beserta suntikan dos penggalak.

China pada minggu lalu bukan sahaja merekodkan peningkatan kes COVID-19 malah turut diserang dengan wabak selsema burung H5N6.

Selepas COVID-19, China Dilaporkan Kembali Diserang Wabak Selsema Burung H5N6

Sering Bangga Tayang Kehidupan Mewah, Polis Sita Aset Milik ‘Influencer’ Ini Bernilai RM18.7 juta


22 Singkatan Papan Kekunci Yang Mesti Anda Tahu Sebagai Pengguna Windows

Era perkomputeran yang serba canggih dan mencabar telah membawa kita ke satu dimensi baru iaitu dunia digital. Dalam generasi ini, memiliki kelebihan dalam bidang teknologi adalah penting untuk kekal bersaing dengan orang lain. Releven dengan kehendak masa, syarikat-syarikat di luar sana telah menjadikan kecekapan penggunaan komputer menjadi satu keperluan dalam pemilihan pekerja.

Untuk menjadikan anda kelihatan lebih maju daripada orang lain, kami senarai 22 singkatan papan kekunci penting untuk Windows yang boleh anda pelajari dengan mudah. Semoga artikel ini dapat membantu anda di luar sana.

1. Copy selected item: Ctrl+C
Menyalin semua mana-mana baris teks atau gambar sambil mengekalkan salinan atau gambar di lokasi asal

2. Cut selected item: Ctrl+X
Menyalin+memadam mana-mana baris teks atau gambar dari lokasi asal.

3. Paste selected item: Ctrl+V
Tampal barisan teks atau gambar ke lokasi baru

4. Undo action: Ctrl+Z
Sebagai contoh, jika anda secara tidak sengaja memadam baris teks, tekan Ctrl+Z untuk kembalikan semula baris teks tersebut.

5. Redo action: Ctrl+Y
Ini berlawanan dengan undo action. Jika anda tersilap menggunakan undo action, gunakan redo action untuk kembalikan semula ayat.

6. Select everything: Ctrl+A
Memilih setiap baris teks pada satu halaman. Berguna untuk anda menyalin keseluruhan teks ke lokasi lain.

7. Print page(s): Ctrl+P
Cara yang paling cepat untuk membuat cetakan.

8. Screenshot of current screen: PrntSc
Mengambil gambar paparan skrin dengan mudah dan pantas.

9. Save file*: Ctrl+S
Menggunakan singkatan papan kekunci ini setiap beberapa minit boleh elakkan kerja anda hilang jika komputer terputus bekalan elektrik.

10. Create new file*: Ctrl+N
Cara cepat mewujudkan dokumen kosong yang baru di Microsoft Word.

11. Open file*: Ctrl+O
Mengeluarkan tetingkap untuk anda memilih perkara yang pernah anda buat seperti teks, imej, video, dan lain-lain lagi

Hanya perlu highlightkan baris ayat yang anda mahu tukar format dan tekan ringkasan papan kekunci seperti Ctrl+U, Ctrl+B atau Ctrl+I.

15. Switch between open windows: Alt+Tab
Pindah ke paparan tetingkap lain dengan pantas dan mudah.

16. Refresh the page: F5
Refresh boleh dilakukan dengan menekan F5 sahaja

17. Rename a file: F2
Pilih fail dan tekan kekunci F untuk menamakan semula. Nota: Untuk menamakan kesemua fail dalam satu folder, gunakan ringkasan papan kekunci Ctrl + A kemudian tekan F2

18. Power down: Ctrl+Alt+Delete
Ringkasan ini membolehkan anda meletakkan komputer dalam mode sleep, shut down, Log out, dan lain-lain dengan pantas

19. Move through tabs: Ctrl+Tab
Dalam pelayar seperti Google Chrome, Mozila ataupun IE, Ctrl+Tab membolehkan anda berpindah ke tab lain dengan pantas

21. Move to bottom of current page: End
Banyak informasi penting diletakkan di bawah webpage. End akan bawa anda ke bawah dengan pantas

22. Easter egg : Alt+F4
Yang ini anda kena cuba sendiri!

Semoga artikel ini dapat membantu anda menggunakan Windows lebih baik.

*Boleh digunakan untuk program seperti Microsoft Office, Paint, Adobe, dan lain-lain.


Singpost Sedang Membangunkan Sebuah Pusat Membeli-Belah Futuristik Untuk Peniaga Online

Selepas mengumumkan perancangan menggunakan drone untuk menghantar barang, Singpost, syarikat penghantaran Singapura telah memperkenalkan konsep e-commerce yang futuristik iaitu sebuah pusat membeli-belah yang menggabungkan peniaga online dan offline di bawah satu bumbung.

Pusat shopping tersebut akan beroperasi di Singapore Post Centre (SPC) dan dijadualkan siap pada pertengahan 2017. Singpost berkata bangunan itu mempunyai keluasan 25,000 kaki persegi, 5 tingkat dan 8 skrin wayang. Kelainan yang cuba di bawah ialah pengguna boleh mencuba dahulu produk yang ingin dibeli dan membeli secara online untuk penghantaran terus ke rumah.

Singpost percaya, dengan menggabungkan bisnes online dan offline akan memberi kelebihan kepada pelanggan dan peniaga.

A consumer could browse in-store, purchase the product and arrange for delivery of the product directly to their home. The consumer could then continue shopping, watch a movie or have a meal in the mall without having to carry bulky shopping bags. The retailer, on the other hand, could save on storage space in the store as fulfilment would be done at the backend of the warehouse. – Singpost

Singpost mengambil inspirasi daripada Alibaba yang merupakan pelabur Singpost. Firma e-commerce China itu telah membeli 20 percent saham gergasi peruncit Suning, memberikan pelanggan pengalaman mencuba dahulu produk di kedai fizikal dan membeli di Alibaba.

Namun, Singpost telah mengambil keputusan itu ke next level dengan membina sebuah pusat shopping sendiri. Buat masa sekarang hanya firma panggung wayang Golden Village Multiplex dan rangkaian kedai kopi Kopitiam saja yang telah sah menyewa di mall tersebut.

Kami excited untuk melihat idea ini berjalan kelak.

LIKE dan FOLLOW Vocket di Facebook serta Instagram


‘Sini Jalan Mati’ – Geng Honda Tampil Jelaskan Gambar Berkumpul Di Lebuh Raya Terbengkalai

Pada akhir bulan lalu, pihak JPJ telah memberikan kata putus akan menyaman atau memenjarakan mana-mana pihak yang didapati bersalah meletakkan kenderaan di lorong kecemasan Jalan Temiang-Pantai tanpa alasan munasabah.

Terbaharu, orang ramai mempertikaikan tindakan sekumpulan geng kereta Honda berkumpul beramai-ramai di sebuah laluan sehingga menutup kesemua lorong jalan raya tersebut.

Balas kepada @besi_buruk83 #fypシforyoupage #fypシ #fyp

♬ оригинальный звук – лалала

Beberapa pihak tampil memberitahu bahawa mereka semua berkumpul di satu lebuh raya yang sudah lama terbengkalai di Jalan Kampung Keruak, Besut, Terengganu. Tambah mereka lagi, aktiviti bergambar mereka itu langsung tidak mengganggu pengguna jalan raya lain.

Mereka turut menjelaskan bahawa lebuh raya yang sepatutnya menghubungkan beberapa buah lokasi ke arah negeri-negeri utara Malaysia sudah lama terhenti pembinaannya dan pada hujung jalan itu pihak berkuasa telah pun meletakkan batu penghalang.

Bagaiamanapun, ada netizen menegaskan bahawa lebuh raya yang tidak siap masih lagi dikategorikan sebagai ‘jalan sedang pembinaan’ dan menceroboh tapak dalam pembinaan adalah satu kesalahan.

Tambah netizen lagi, setiap tanah atau tapak pembinaan mempunyai pihak yang memilikinya dan sepatutnya orang awam perlu mendapatkan kebenaran daripada pemiliknya terlebih dahulu sebelum mahu membuat sebarang aktiviti di lokasi terbabit.

Sebaiknya aktiviti-aktivti berkumpulan dalam jumlah yang ramai perlu dielakkan supaya kita semua dapat memutuskan rangkaian penularan kes COVID-19 yang semakin melonjak pada hari ini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Bayar denda RM2,000 atau penjara 6 bulan, itu keputusan yang dikeluarkan oleh pihak JPJ sejurus tular isu geng Honda Civic FC bergambar di Jalan Temiang-Pantai. Baca lebih lanjut melalui pautan di bawah.

Jangan Berhenti Di Lorong Kecemasan Jalan Temiang Atau Berdepan Hukuman Penjara 6 Bulan

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic

Selepas Geng Civic FC Dicari Polis, Kelab Kereta Lain Mula Padam Gambar ‘Gathering’ Di Temiang


Sini Tempat Untuk Anda Teroka Semula Kehidupan Abad Ke-13 Di Turki

Tidak salah jika Turki dikategorikan sebagai negara buruan para traveller di seluruh dunia termasuk Malaysia. Sejarah besar empayar Uthmaniyah antara penyumbang utama yang membuatkan Turki menjadi sebutan. Jika anda juga menanam impian yang sama, Safranbolu adalah tempat yang wajib dijejaki.

Safranbolu merupakan sebuah kota yang dahulunya adalah stesen laluan penting untuk kafilah berdagang dari timur ke barat ketika di awal abad ke-20. Di sini tersimpan pelbagai tapak sejarah, antaranya adalah Çarşı, Cinci Hamam, Köprülü Mehmet Paşa Mosque dan Yörük Köyü. Bangunan dan gedung-gendung tua ‘Turki Kuno’ ketika era empayar Khalifah Uthmaniyah juga masih lagi berdiri teguh. Berkunjung ke sini seolah-olah membawa anda terbang semula ke abad 13.

Buat pengetahuan anda, Safranbolu juga termasuk antara senarai warisan dunia UNESCO. Sementara tempat ini masih lagi dipelihara, menolak peluang ke sini satu tindakan yang tidak wajar. Ketahui informasi lengkap dan tempat-tempat menarik di Safranbolu di sini.

Baca juga: Merungkai Misteri Kota Berhantu Di Turki Berusia Hampir 100 Tahun


Sinonim Dengan Rakyat Malaysia, 3 Selebriti Mengembara Cari Resipi Mi Maggi Tersedap Di Seluruh Negara

Mi segera Maggi sudah cukup sinonim dengan rakyat Malaysia dan pasti anda banyak kenangan bersama Maggi seperti bawa ia ketika bercuti, makan ketika sesak dan juga mungkin nikmati ia ketika hujan sambil ‘binge’ drama kegemaran anda.

Tahukah anda bahawa banyak kedai viral menggunakan mi Maggi dan menghasilkan menu yang pasti membuatkan anda terliur. Untuk pengetahuan anda, melalui travelog SAH Malaysia!, Kembara DuniaKu MAGGI®, yang dihoskan oleh Sheila Rusly, Datin Paduka Eina Azman dan MK K-Clique telah menjejaki 12 buah warung dan kedai makan di seluruh negara untuk memperkenalkan resipi MAGGI® viral mereka.

Para pengusaha makanan ini telah diberikan plak MAGGI® SAH Malaysia! setiap seorang sebagai pengiktirafan untuk hidangan MAGGI® istimewa mereka yang menjadi kegemaran rakyat Malaysia.

Resipi-resipi viral ini kemudiannya memberi ilham kepada para pengusaha makanan yang lain untuk menghantar resipi kreatif MAGGI® masing-masing untuk cabaran Resipi KreaktifKu secara dalam talian.

Mi MAGGI® meraikan 51 tahun detik bersejarah bersama rakyat Malaysia menerusi kempen MAGGI® SAH Malaysia! Acara tahunan ini dianjurkan bersempena dengan sambutan Hari Kebangsaan ke-65 dan juga Hari Malaysia ke-59 baru-baru ini.

Kempen ini mencapai kemuncaknya di pertandingan akhir dan pesta terbuka bagi meraikan acara terbesar MAGGI® pada tahun ini, bertempat di Malaysia Tourism Centre (MaTiC) yang juga merupakan sebuah mercu tanda seni bina yang bersejarah.

Kempen MAGGI® SAH Malaysia! turut meraikan kreativiti para pengguna melalui cabaran ResipiKu DuniaKu di mana seramai 12 orang finalis yang terdiri daripada para pengguna akan bertanding untuk merebut tiga Hadiah Utama berupa wang tunai sebanyak RM5,000 di sesi memasak secara langsung pada acara terbabit.

Pada majlis tersebut, plak penghargaan turut disampaikan kepada Persatuan Pengusaha Restoran Muslim Malaysia (PRESMA) dan Persatuan Pengusaha Restoran India, Malaysia (PRIMAS) sebagai pengiktirafan sumbangan dan usaha kedua-dua persatuan ini dalam mengawal selia dan menggiatkan semula perniagaan pengusaha makanan di Malaysia.

Penghargaan ini juga turut diberikan untuk mengiktiraf sokongan yang diberikan oleh ahli mereka yang terdiri daripada lebih 4,500 dan 1,500 vendor masing-masing di PRESMA dan PRIMAS terhadap MAGGI®.


Sinopsis Ringkas ‘Avengers 4’ Tertiris

Walaupun sudah hampir sebulan Infinity War berlalu, tetapi ramai yang masih bercerita tentang kehebatan filem ini sambil menantikan filem Avengers yang akan datang. Dalam satu Tweet oleh MCU News & Tweet, mereka telah berkongsi teaser sinopsis untuk filem Avengers 4.

Walaupun ianya hanya satu perenggan pendek, tetapi peminat sudah boleh jangka apa yang akan terjadi kepada sebahagian watak Avengers selepas ini.

An official new synopsis for AVENGERS 4 teases the "sacrifices that must be made" by the heroes in the upcoming film…

(Source: @licensemag via @Marvel_Freshman) pic.twitter.com/Q3kxdp5HOh

— MCU News & Tweets (@MCU_Tweets) May 22, 2018

“A culmination of 22 interconnected films the fourth installment of the Avengers saga will draw audiences to witness the turning point of this epic journey. Our beloved heroes will truly understand how fragile this reality is and the sacrifices that must be made to uphold it.”

Berdasarkan perdebatan peminat Marvel melalui Tweet ini, 6 ahli Avengers yang terawal akan berkorban untuk mengembalikan keseimbangan dunia. Antara watak lama yang mungkin ‘pergi’ adalah Iron Man, Captain America dan Thor.

Ada juga yang membuat teori dalam Avengers 4 nanti, satu organisasi baharu akan terbentuk yang dikenali sebagai Illuminati. Illuminati ini adalah satu organisasi rahsia yang mengumpulkan superhero terkuat dalam dunia Marvel. Founding member kepada kumpulan Illuminati ini adalah Doctor Strange, Iron Man, Professor X (X-Men), Black Bolt (Inhumans), Namor, dan Mister Fantastic (Fantastic 4).

Presiden Marvel Studios, Kevin Feige pernah mengeluarkan kenyataan Illuminati ‘mungkin’ akan diperkenalkan dalam MCU. Dan rasanya ini bukan lagi hint dan akan berlaku.

Dengan pengambilalihan 20th Century Fox, untuk menampilkan Professor X dan Mister Fantasic (Fantastic 4) adalah tidak mustahil. Wakak yang belum muncul seperti Black Bolt dan namor boleh diganti kepada watak lain yang hebat seperti Bruce Banner (Hulk), Wong atau Black Panther.

Sudahlah masih belum move on daripada Infinity War. Muncul pula teori peminat tentang Avengers 4 ini. Setakat ini semua ini hanyalah teori. Avengers 4 akan berada di pawagam pada 3 May 2019 dan sementara itu, bersabarlah. Melalui Tweet di atas, apa pula teori anda?


Siri iPhone 15 Bakal Hadir Ciri Smart Island Yang Lebih Berkuasa Dan Serba Guna

Apple dijangka memperkenalkan siri iPhone 15 secara pada bulan September kelak. Sementara menunggu ke tarikh rasminya, sudah muncul khabar angin menarik berkenaan siri kali ini yang mana mengatakan kesemua model bakal mempunyai Smart Island.

Penganalisis popular Apple, Ming-Chi Kuo kini mendakwa bahawa Apple telah mengesahkan bahawa semua model dalam siri iPhone 15 akan menyokong Smart Island. Walau bagaimanapun, ciri Smart Island pada iPhone 15 akan datang dengan beberapa perubahan.

Sensor jarak pada iPhone 14 Pro dipasang di bawah skrin, di luar Smart Island. Tetapi ia bakal disepadukan di dalam Smart Island pada siri iPhone 15. Kawasan pembukaan Smart Island akan kekal sama dalam saiz yang sama.

Difahamkan kehadiran sensor baharu tersebut bakal memberikan beberapa fungsi baharu kepada pengguna. Bagaimanapun, dengan kemas kini pada kawasan ini mungkin akan mempamerkan sejumlah perubahan komponen berkaitan pada kawasan tersebut sekaligus memberikan impak penggunaan yang lebih besar kepada pengguna.


Siri Marvel Baharu Akan Perkenalkan Pulau Fiksyen Yang Terletak Di Asia Tenggara

Satu gambar tertiris dari set penggambaran siri Disney+, Falcon And The Winter Soldier telah mendedahkan salah satu lokasi yang bakal muncul dalam siri tersebut, pulau Madripoor.

Madripoor adalah sebuah lokasi fiksyen (seperti Wakanda) yang terletak di selat Melaka di antara Singapura dan Sumatera. Pulau Madripoor ini pertama kalinya muncul dalam siri komik The New Mutants pada tahun 1985 dan muncul semula di beberapa isu X-Men yang lain termasuk siri komik solo Wolverine.

Definitely Madripoor's flag from the comics pic.twitter.com/BKKyYymjiW

— Jayden Marvel (@GemBiscuits) December 29, 2019

Dalam beberapa isu X-Men, pulau Madripoor ini turut dijadikan kubu Hydra. Masih terlalu awal untuk menjangka apa kepentingan pulau ini dalam siri TV Falcon And THe Winter Soldier tetapi ia sudah cukup buat peminat setia Marvel teruja. Pertama, semestinya ia sedikit sebanyak memberi ‘hint’ bahawa dunia X-Men kini sudah wujud dalam Marvel Cinematic Universe (MCU).

Kedua, adakah akan ada watak X-Men muncul dalam siri ini nanti? Juga masih terlalu awal untuk membuat andaian kerana presiden Marvel, kevin Feige menegaskan watak X-Men tidak akan muncul dalam masa terdekat. Mengenali Marvel, mereka suka sahaja buat kejutan kepada peminat.

Falcon And The Winter Soldier akan ditayangkan di Disney+ lewat tahun ini.Sementara itu, Marvel juga merancang untuk memperkenalkan watak transgender pertama mereka. Siapa agaknya insan tersebut?

Watak Superhero Transgender Pertama Bakal Diwujudkan Oleh Marvel

Ryan Reynolds Sahkan Deadpool 3 Sedang Dalam Perbincangan Di Marvel


Siri Mengumumkan Acara WWDC 2016 Akan Berlangsung Pada 13 Jun Ini

Apple mengambil pendekatan yang sangat unik pada kali ini dengan menggunakan Siri untuk memberitahu orang ramai tentang tarikh pengumuman Acara WWDC pada tahun ini.

Acara yang akan berlangsung di San Fracisco pada 13 hingga 17 Jun 2016 ini akan membongkarkan segala ura-ura yang hangat dibincangkan ketika ini.

Dijangka pengumuman tentang penjenamaan semula MacOS, sistem operasi terbaru, Macbook yang lebih nipis serta iOS 10 akan diumumkan pada acara ini. Kemungkinan Macbook bewarna Rose Gold juga akan diumumkan oleh Apple selaras dengan iPad dan iPhone terbaru daripada Apple.

Buat anda yang berminat untuk mencuba pengumuman daripada Siri ini, anda boleh tanyakan ‘When is WWDC?’ kepada Siri untuk dapatkan jawapan. Apa yang meyakinkan kami tentang pengumuman daripada Siri ini adalah disebabkan Siri kerap memberi jawapan yang berbeza sebelum ini apabila soalan ditanyakan iaitu ‘WWDC is not yet announced’


Akaun Twitter Netflix Malaysia Mula Membuat Ciapan Dalam Bahasa Kebangsaan

Akaun Twitter Netflix Malaysia (@NetflixMY) kini dilihat telah mula menggunakan bahasa kebangsaan dalam membuat ciapan mereka sejak semalam.

Perkembangan itu hadir selepas cadangan netizen sebelum ini yang mahukan pentadbir akaun tersebut berinteraksi menggunakan Bahasa Malaysia di platform media sosial itu.

Penggunaan Bahasa Malaysia di akaun tersebut bagaimanapun difahamkan akan turut diselang-seli dengan penggunaan Bahasa Inggeris atau seperti yang dinyatakan di ruangan bio mereka- ‘Netflix, tapi rojak’.

“Hi semua, kami mendengar anda. Niat kami semestinya untuk mencetuskan kegembiraan kepada semua- sama ada anda peminat Eleven ataupun Sebelas.

“Mulai hari ini, kami akan menciap lagi kerap dalam Bahasa Malaysia. Jika anda lebih suka Bahasa Inggeris, jangan risau kami tetap adakan ciapan untuk anda juga,” kongsi mereka pada petang semalam.

Bukan sahaja mula membuat ciapan dalam Bahasa Malaysia, namun akaun Twitter laman penstriman kegemaran ramai itu dilihat turut mula membuat hantaran jenaka menggunakan bahasa kebangsaan.

Tag member kau yang suka geli camni pic.twitter.com/G7tvfH0zU3

— Netflix Malaysia (@NetflixMY) February 9, 2021

Dengan penggunaan Bahasa Malaysia dalam membuat ciapan dan juga di ruangan bio mereka, akaun Twitter Netflix Malaysia kini mula menyertai beberapa lagi negara lain seperti Thailand, Jepun dan Brazil yang turut menggunakan bahasa kebangsaan masing-masing dalam membuat ciapan.

Perkembangan itu sudah pastinya menggembirakan netizen tempatan sebelum ini yang mahukan perkara tersebut direalisasikan agar bahasa kebangsaan dapat diperkasakan di plaform media sosial.

Baca kembali perkongsian kami mengenai permintaan netizen Malaysia sebelum ini yang mahukan ciapan Bahasa Melayu oleh akaun ini melalui pautan di bawah.

Netizen Mahu Akaun Twitter Netflix Malaysia Guna Bahasa Kebangsaan

Kemunculan Tandatangan Tun Mahathir Dalam Siri Drama Netflix Curi Perhatian Netizen

Netflix Bakal Tawarkan Satu Filem Baharu Setiap Minggu Sepanjang 2021


Siri Popular ‘Prison Break’ Diperkenalkan Dengan Versi Manga

Mula ditayangkan pada 2005, siri popular ini masih lagi menjadi buah mulut peminat siri TV sehingga kini. Karakter Michael Scofield dalam misi menyelamatkan abangnya daripada Penjara Fox River ditambah dengan pelbagai konflik yang dihadapi antara yang membuatkan para penonton melekat dengan siri ini.

Terbaru, siri Prison Break telah diadaptasi dengan cara yang agak unik dimana siri ini hadir dengan versi Manga. Dilukis oleh Hikosuke Soyama, manga dari Jepun ini bakal memaparkan siri Prison Break dalam versi komik.

the official prison break manga is really bothering me pic.twitter.com/9PNafWvQ8r

— Komm Süßer Todd Howard (@MaxGenecov) June 23, 2019

Menariknya, mereka masih lagi mengekalkan watak dan jalan cerita yang sama bagi memberikan feel yang seakan sama dengan siri popular ini. Setakat ini, empat episod terawal Prison Break sedia ditawarkan melalui pembacaan di laman Piccoma. Walaubagaimanapun cuma manga dalam Bahasa Jepun yang dikeluarkan setakat ini. Anda boleh klik di sini untuk membacanya.

Selain itu, terdapat juga ura-ura yang mengatakan Prison Break bakal kembali dengan musim keenam namun masih belum diketahui bilakah tarikh tayangannya. Pastinya orang ramai merindui gelangan Michael Scofield dan Lincoln Burrows yang tidak lekang dengan masalah dan konflik.


Siri Popular ‘Umbrella Academy’ Musim Kedua Sah Bakal Ditayangkan Di Netflix Mulai 31 Julai Ini

Akhirnya saat yang dinanti-nantikan telah tiba, siri popular Netflix Umbrella Academy musim kedua akan ditayangkan tidak lama lagi. Pastinya ramai sudah tidak sabar dengan berita ini.

Menerusi perkongsian Netflix, siri Umbrella Academy musim kedua ini akan ditayangkan di Netflix pada 31 Julai 2020. Siapa yang sudah teruja untuk melihat siri ini?

You think your family’s got problems? The Umbrella Academy is coming July 31st pic.twitter.com/BNOrf6LJIO

Sebelum ini dikhabarkan bahawa semua pelakon utama akan hadir dalam siri ke-2 dengan kemunculan beberapa watak baharu. Melihat poster yang dikongsikan, kita dapat lihat seperti diberikan sedikit ‘hint’ pada pantulan cermin mata mereka untuk siri terbaharu ini.

Tidak seperti cerita superhero yang biasa, Umbrella Academy tampil dengan keunikan apabila anggota Umbrella Academy tidak sehaluan dalam menjaga keamanan dunia ketika sudah dewasa.

Agak-agak anda bagaimana jalan cerita siri ke-2 nanti? Pasti akan lebih mencabar dan menarik. Sama-sama kita nantikan drama siri ini ditayangkan di Netflix.

Sementara itu, kami kongsikan beberapa rancangan Netflix untuk anda tonton pada pautan di bawah ini.

Ulasan The Platform, Filem ‘Mind Blown’ Netflix Yang Trending Nombor Satu Di Malaysia

Drama Bersiri Netflix The Spy Gunakan Duit Syiling Lama Malaysia Curi Perhatian Netizen

Tiada Musim Kedua, Siri Netflix Messiah Yang Penuh Kontroversi Sah Dibatalkan


Siri Realiti TV Paling Kejam Di Jepun – Kisah Nasubi Yang Hampir ‘Gila’ Kerana Mahu Tebus Kebebasan

Banyak rancangan TV realiti yang menyebabkan peserta dikenakan hukuman yang kejam dan luar biasa sehingga menimbulkan schadenfreude (rasa seronok melihat orang lain terseksa).

Apa yang penerbit rancang dan buat terhadap seorang lelaki bernama Nasubi dalam rancangan realiti di Jepun Susunu! Denpa Shonen adalah sesuatu yang tidak mungkin diterbitkan lagi oleh mana-mana penyiar pada masa ini.

Siri ini ditayangkan kepada umum dari tahun 1998 sehingga 2002 dan telah dinobatkan sebagai siri TV paling ‘gila’ pernah dihasilkan di Jepun.

Susunu! Denpa Shonen mengikuti cabaran kehidupan Nasubi, yang dipaksa tinggal bersendirian di sebuah bilik tanpa seurat benang. Bilik tersebut juga sangat terpencil dari dunia luar dengan hanya timbunan majalah menemani beliau.

Apa yang Nasubi perlu buat? Untuk beliau keluar dari bilik tersebut, beliau perlu memenangi pertandingan atau kuiz yang ada dalam setiap majalah yang diberikan kepadanya. untuk beliau keluar daripada bilik tersebut, beliau perlu mengumpul hadiah dengan nilai 1 juta Yen (~RM31,000)!

Ia merupakan satu nilai yang sangat besar kerana seperti yang kita tahu, hadiah kemenangan yang ditawarkan untuk kuiz atau pertandingan dalam akhbar atau majalah tidaklah tinggi mana. Jadi, Nasubi perlu cuba menang beberapa siri kuiz atau pertandingan supaya beliau dapat keluar dari bilik tersebut.

Kisah Nasubi bermula apabila beliau terpilih sebagai ‘pemenang’ dalam satu siri pemilihan dan terus dipaksa untuk menyertai siri ini tanpa beliau mengetahui apa yang akan berlaku.

Pada mulanya, Nasubi diberitahu rancangan tersebut tidak disiarkan di TV, namun penerbit menipu Nasubi malah meyakinkan Nasubi untuk menganggap dia merakam sendiri pengalaman sehariannya untuk disimpan, padahal sebenarnya disiarkan untuk tatapan dan ejekan semua.

Pertamanya, beliau perlu melucutkan pakaiannya termasuk semua alat komunikasi. Nama sebenar Nasubi ialah Tomoaki Hamatsu, namun pengarah memberikan nama komersil Nasubi yang bermaksud ‘terung’ kepadanya. Mengapa terung? Kerana ketika siri ini ditayangkan di TV, penerbit menutup kemaluannya dengan gambar terung kartun sahaja. Malah penonton juga mengejek muka Nasubi yang kelihatan seperti terung.

Setiap episod mempunyai permainan atau hukuman yang berbeza yang perlu Nasubi selesaikan tetapi tetap sangat sukar, seperti satu filem survival yang sangat teruk. Beliau juga tidak ditinggalkan dengan makanan yang sedikit dan jika Nasubi mahu makan contohnya nasi, beliau perlu ‘meminta’ kepada penonton atau memenanginya menerusi pertandingan di majalah.

Beliau juga terpaksa bergantung hidup kepada bekalan makanan anjing yang banyak disediakan oleh pihak penerbit. Nasubi menghabiskan hidupnya selama 15 bulan dan diejek dengan pelbagai cara. Entah bagaimana rancangan ini berjaya memikat peminat di seluruh negara.

Nasubi mencapai matlamatnya untuk mengumpul nilai hadiah 1 juta Yen dalam masa 335 hari. Setelah memenanginya, secara tiba-tiba matanya ditutup dan dipindahkan ke lokasi baharu iaitu di Korea Selatan. Kali ini, tugasan beliau adalah untuk mengumpul nilai yang cukup untuk beliau membeli tiket penerbangan kembali ke Jepun.

Walau bagaimanapun, Nasubi kelihatan hampir ‘gila’ dapat menyempurnakan misinya dengan lebih pantas kerana sudah berpengalaman. Namun, pihak penerbit merasa tidak suka dengan kepantasan Nasubi menyelesaikan tugasannya. Jadi, setiap kali Nasubi sudah hampir untuk membeli tiket, tiket kelas penerbangan beliau ditingkatkan; mula-mula ekonomi, dinaikkan ke bisnes dan akhir sekali first class.

Walaupun hidupnya disukarkan oleh penerbit, Nasubi berjaya juga mengumpul cukup nilai hadiah untuk beliau kembali ke Jepun. Ketika ini, beliau diberitahu akan perlu berpindah ke lokasi baharu.

Lokasi tersebut yang dirasakan ‘rumah baharu’ beliau adalah sebuah rumah yang dibina khas di sebuah studio. Saat kebebasan Nasubi adalah apabila rumah tersebut ‘runtuh’ dan beliau dipertontonkan kepada penonton dan beliau menerima tepukan gemuruh daripada peminat setianya.

Beliau ternyata blur dengan apa yang terjadi dan diumumkan sebagai pemenang siri itu oleh pihak produksi dalam keadaan bogel di hadapan penonton.

Rancangan televisyen Susunu! Denpa Shonen ini berjaya memecah rekod apabila menjadi antara siri paling ‘hit’ ditonton dalam sejarah Jepun dengan 17 juta penonton setiap malam Ahad termasuk di Amerika Syarikat. Jumlah tontonan ini adalah lebih tinggi daripada jumlah purata rancangan siri terkemuka HBO, Game of Thrones.

Siri tersebut bagaimanapun tidak diteruskan dan mana-mana siri TV berkonsep Susunu! Denpa Shonen telah diharamkan kerana dianggap menyeksa dan mendera emosi peserta.

Sementara itu, Nasubi meneruskan kerjaya sebagai seorang pelakon selepas menang dan kini banyak bekerja menyelesaikan kes kemanusiaan. Sekiranya anda berada di tempat Tomoaki, dapatkah anda bertahan walau untuk sebulan?


Siri realme 10 Pro 5G Tampilkan Ciri Premium Dengan Tawaran Harga Serendah RM1,299

realme Malaysia baru sahaja memperkenalkan siri realme 10 Pro untuk pasaran tempatan. Seperti tradisi siri realme sebelum ini, peranti ini sedia menampilkan pelbagai ciri premium dalam masa yang sama kekal pada harga berpatutan.

Pasti ramai yang mahu mengetahui lebih lanjut berkenaan siri realme 10 Pro kali ini. Mari kita melihat dengan lebih terperinci kedua-dua peranti yang diperkenalkan iaitu realme 10 Pro 5G dan realme 10 Pro+ 5G.

realme 10 Pro hadir dengan skrin sebesar 6.72-inci AMOLED FHD+ dengan sokongan refresh rate 120Hz. Peranti ini dijana dengan cip Snapdragon 695 berserta gabungan memori 8GB RAM + 8GB RAM maya dan juga storan dalaman 256GB.

Sistem dwi-kamera dipasang di belakang Realme 10 Pro merupakan gandingan kamera utama 108MP ProLight F1.75 dan kamera potret 2mp F2.4. Kamera swafoto 16MP pula tersedia pada skrin hadapan.

Bateri berkapasiti 5,000mAh ini pula boleh menyokong pengecasan pantas 33W SuperVOOC melalui sambungan USB-C. Pembesar suara stereo turut tersedia pada telefon ini dan ia masih mengekalkan jek audi0o 3.5mm untuk kegunaan fon kepala berwayar. Malah, peranti ini juga menyokong slot mikroSD untuk storan tambahan.

Realme 10 Pro+ 5G dilengkapi skrin AMOLED 6.7-inci FHD+ yang melengkung dengan sokongan refresh rate 120Hz. Kemudiannya, peranti ini dipadankan cip MediaTek Dimensity 920, memori sehingga 12GB RAM + 12 GB RAM maya, storan dalaman mencapai 256GB.

Untuk pengalaman fotografi yang mantap, sistem kamera lengkap dengan lensa utama 108MP + lensa ultra lebar 8MP + lensa makro 2MP dan juga kamera swafoto 16MP. Menariknya, terdapat pelbagai sokongan teknologi AI kamera seperti Image Fusion, Quickshot dan Super Nightscape untuk hasil gambar yang lebih menarik.

Kapasiti bateri yang ditawarkan sebesar 5,000 mAh dengan sokongan pengecasan pantas 67W. Dari segi keselamatan, peranti ini mempunyai pengimbas cap jari di bawah skrin. Ciri lain yang tersedia termasuklah sistem dwi pembesar suara dengan Hi-res dan juga NFC.

Bagi yang berminat, realme 10 Pro dengan spesifikasi 8GB/128GB dijual di Malaysia pada RM1299. Sementara itu, Realme 10 Pro+ pula boleh didapati bermula RM1599 dengan spesifikasi 8GB/128GB dan spesifikasi tertinggi 12GB/256GB pada harga RM1,799.


Siri realme 7 Dilancarkan Secara Rasmi Di Malaysia Bermula Pada Harga RM1,299

Sejak mula memasuki pasaran Malaysia, dapat dilihat jenama realme sangat agresif dalam melancarkan produk terbaru mereka. Pada minggu ini, jenama ini telah melancarkan siri telefon pintar terbaru mereka iaitu realme 7 dan realme 7 Pro.

Dari segi spesifikasi, realme 7 hadir dengan skrin 6.5-inci IPS LCD dengan refresh rate 90Hz. Processor yang digunakan realme 7 adalah Helio G95 dan dibantu oleh 8GB RAM beserta storan sehingga 128GB. Model ini turut ditawarkan dengan kapasiti bateri yang besar iaitu 5000mAh dengan pengecasan pantas 30W.

realme 7 Pro selaku model dengan spesifikasi yang lebih tinggi hadir dengan skrin 6.4-inci Super AMOLED FHD+. realme 7 Pro menggunakan processor Snapdragon 720G, 8GB RAM dan hadir ruang storan 128GB.

Model ini hadir dengan kapasiti yang sedikit rendah berbanding realme 7 iaitu 4500mAh namun ditawarkan dengan pengecasan pantas 65W. Kedua-dua model ini hadir dengan kamera utama 64-megapixel pada bahagian belakang.

Dari segi harga, realme 7 mula ditawarkan pada harga RM1,299 manakala realme 7 Pro pula hadir dengan harga RM1,499. Para pelanggan yang membuat pra-tempahan berpeluang menerima hadiah percuma daripada realme Malaysia.

Sebelum ini realme pernah melancarkan model mampu milik iaitu C12 yang hadir dengan kapasiti bateri sehingga 6,000mAh. Klik pautan di bawah untuk maklumat lanjut.

realme C12 Dengan Tri-Kamera Dan Bateri 6,000mAh Dilancarkan Pada Harga RM529

realme Tersenarai Dalam Tiga Jenama Telefon Pintar Pilihan Pengguna Di Malaysia


Siri Redmi Note 12 Sedia Ditawarkan Di Malaysia Bermula Harga RM999

Siri Redmi Note 12 baharu kini dilancarkan secara rasmi di Malaysia baru-baru ini. Siri kali ini merangkumi dua model iaitu Redmi Note 12S, Redmi Note 12 5G dan Redmi Note 12 Pro 5G.

Ketiga-tiga model ini menawarkan sebuah peranti yang serba canggih pada harga rahmah.  Boleh teruskan bacaan untuk ketahui spesifikasi dengan lebih terperinci.

Redmi Note 12S adalah sebuah telefon dengan panel paparan AMOLED sebesar 6.43” dengan sokongan refresh rate 90Hz serta kecerahan maksimum 1,000 nits. Kaca pula dilindungi oleh Corning Gorilla Glass 3.

Redmi Note 12S dijana dengan cip Mediatek Helio G96 serta RAM 8GB dan storan dalaman 256GB. Peranti ini mempunyaibateri berkapasiti 5,000mAh dengan sokongan pengecasan 33W.

Di bahagian kamera, anda boleh menemui kamera utama 108MP, kamera ultralebar 8MP dan kamera makro 2MP. Selfie boleh diambil dengan kamera hadapan 16MP.

Redmi Note 12 5G inj dilengkapi skrin AMOLED sebesar 6.67-inci FHD dengan sokongan refresh rate 120Hz. Kemudian, dipadankan pula dengan cip pemprosesan Snapdragon 4 Gen 1, memori 8GB RAM LPDDR4X dan storan dalaman 256GB UFS2.2.

Peranti juga mempunyai kamera utama 48MP + 8MP ultra-lebar+ 2MP makro dan kamera swafoto 13MP. Bateri pula sebesar 5000mAh yang menyokong sistem pengecasan 33W.

Menariknya, model ini mempunyai tetapan dwi-sim menyokong 5G yang menjadikan ia lebih fleksibel dalam menawarkan rangkaian yang baik. Ciri lain yang dibawakan termasuklah penarafan perlindungan air IP53, pengimbas cap jari, IR Blaster dan bicu audio 3.5mm.

Redmi Note 12 Pro 5G dilengkapi skrin AMOLED sebesar 6.67-inci FHD+ dengan refresh rate 120Hz. Skrin ini turut menyokong Dolby Vision, di samping dilapisi Corning Gorilla Glass 5 sebagai pelindungan tambahan.

Menariknya, rekaan bezel tampil lebih nipis sekaligus boleh memaparkan kandungan dengan lebih baik..Peranti ini dipadankan pula dengan cip pemprosesan MediaTek Dimensity 1080, memori 8GB RAM LPDDR4X dan storan dalaman 256GB UFS2.2.

Peranti juga mempunyai kamera utama 50MP OIS (IMX766) + 8MP ultra-lebar + 2MP makro dan kamera swafoto 16MP. Bateri pula sebesar 5000mAh yang menyokong sistem pengecasan pantas 67W.

Harga jualan peranti bermula RM999 untuk model Redmi Note 12S dengan varian 8/256GB lalu diikuti
RM1,099 untuk Redmi Note 12 dengan varian 5G 8GB/256GB. Seterusnya Redmi Note 12 Pro 5G dengan varian 8GB/256GB pula boleh dibeli pada RM1,299.

Anda boleh dapatkan bermula 12 Mei 2023 menerusi pengedar sah Redmi di seluruh Malaysia dengan Redmi Buds 4 Lite diberi percuma.


Siri ROG Phone 7 Dengan Penggunaan Cip Snapdragon 8 Gen 2 Dilancarkan Secara Rasmi

ASUS Republic of Gamers (ROG) kini mengumumkan kehadiran siri ROG Phone 7 yang serba baharu untuk tahun 2023 ini. Kedua- dua model yang diperkenalkan adalah ROG Phone 7 dan ROG Phone 7 Ultimate.

Siri ROG Phone 7 ini bakal menjanjikan pengalaman permainan tiada tolok bandingannya kerana dilengkapi cip pemprosesan tercanggih dan juga sistem penyejukkan yang mantap. Anda boleh baca lanjut berkenaan spesifikasi lengkap bagi siri ROG Phone 7 ini di bawah.

Kedua-dua peranti siri ROG Phone 7 secara dasarnya berkongsi spesifikasi yang sama sahaja. Ini termasuklah dikuasakan dengan cip Snapdragon 8 Gen 2 bersama RAM LDRR5X hingga 16GB dan storan UFS 4.0 hingga 512GB.

Peranti ini hadir dengan skrin Samsung AMOLED berukuran 6.78-inci menggunakan perlindungan Corning Gorilla Glass Victus dan juga menyokong refresh rate hingga 165Hz.

Selain itu, peranti siri ROG Phone 7 dibekalkan bateri sebesar 6,000 mAh dengan pengecasan pantas 65W. Bukan itu sahaja, ia menawarkan sistem termal GameCool 7 yang baru dan maju. Dengan ini, anda boleh bermain games dalam tempoh yang panjang pada prestasi terbaik.

ASUS ROG juga mendakwa siri telefon pintar baharu ini menawarkan kecekapan penggunaan kuasa gang tinggi. Hal ini demikian kerana ia mempunyai rekaan vapor chamber yang lebih baru dan efektif dalam pelepasan haba.

Dari segi kamera, siri ROG Phone 7 menggunakan sensor utama Sony IMX766 50MP, kamera ultralebar 13MP dan kamera makro 8MP. Untuk kamera swafoto pula, ASUS dilihat telah menaik taraf kepada 32MP untuk hasil gambar yang baik.

AirTrigger pada ROG Phone 7 terbaru ini hadir dengan fungsi-fungsi tambahan, iaitu Press & Lift yang membolehkan pengguna mengakses ciri baru apabila menekan butang-butang bahu AirTrigger ini dan menggunakan pergerakan-pergerakan tertentu.

ASUS ROG Phone 7 Ultimate Edition dilihat hadir dengan rekaan yang hampir sama dengan ROG Phone 7 asas tetapi hadir dengan tetingkap kipas yang diperlihatkan pada peranti ASUS ROG Phone 6D sebelum ini.

Antara ciri menarik lain yang tersedia adalah seperti sokongan NFC, penarafan kalis air IP54, ketersambungan WiFi 7, sistem pembesar suara yang lebih maju dan menyokong subwoofer menerusi pemasangan Aeroactive Cooler 7. Terdapat dua pilihan warna yang ditawarkan iaitu hitam dan putih.

Setakat ini, tiada lagi perkongsian berkenaan harga penawaran bagi siri ROG Phone 7 buat pasaran tempatan. Bagaimanapun, ASUS Malaysia menjangkakan bahawa peranti ini akan tiba di Malaysia menjelang bulan Mei ini.


Siri Samsung Galaxy Note 20 Dilancarkan Secara Rasmi Bermula Daripada RM3,899

Hampir setahun hadir dengan pelbagai ura-ura, akhirnya Samsung secara rasminya telah melancarkan siri flagship terbaru mereka iaitu Samsung Galaxy Note 20. Melalui siri yang dilancarkan pada kali ini, Samsung telah menampilkan dua model iaitu Samsung Galaxy Note 20 dan Galaxy Note 20 Ultra.

Seperti juga siri Samsung Galaxy S20, siri Galaxy Note 20 ini telah menggantikan siri Galaxy Note 10 dimana perubahan nombor ini adalah kerana Samsung mahu mengikut tahun pelancaran.

Menerusi siri terbaru ini, Samsung masih lagi mengekalkan DNA Samsung Galaxy Note dengan menawarkan skrin yang besar, spesifikasi terhebat serta stylus serba guna.

Sebanyak dua model yang dilancarkan pada tahun ini iaitu Samsung Galaxy Note 20 dan Galaxy Note 20 Ultra. Model Galaxy Note 20 Ultra hadir dengan saiz skrin yang lebih besar.

Samsung Galaxy Note 20 dilengkapi dengan skrin 6.7-inci Quad HD+ Dynamic AMOLED 2X. Paparan dengan refresh rate 120Hz antara yang ditawarkan buat kedua-dua model.

Kedua-dua model ini turut berkongsi processor yang sama iaitu Exynos 990. Model ini hadir dengan RAM 8GB beserta ruang storan 256GB. Kapasiti bateri bersaiz 4,300 dengan sokongan pengecasan pantas serta tanpa wayar antara yang ditawarkan.

Dari segi kamera, Samsung Galaxy Note 20 dilengkapi dengan tiga kamera belang terdiri daripada lensa utama 64-megapixel dan dua lagi lensa dengan sensor 12-megapixel manakala kamera hadapan kedua-dua model hadir dengan sensor 10-megapixel.

Model yang dinantikan ramai sejak sebelum dilancarkan akhirnya telah tiba. Model ini dilihat sebagai taruhan terbaik Samsung dalam menampilkan telefon pintar Android terbaik di pasaran ketika ini.

Samsung Galaxy Note 20 Ultra hadir dengan skrin 6.9-inci Quad HD+ Dynamic AMOLED 2X seperti model Galaxy Note 20. Paparan dengan refresh rate 120Hz antara yang ditawarkan. Dari segi spesifikasi, model ini dilengkapi dengan RAM 12GB beserta ruang ruang storan 256GB.

Selain saiz skrin dan RAM, kedua-dua model ini turut mempunyai perbezaan dari segi kamera dimana Samsung Galaxy Note 20 Ultra menawarkan sensor yang lebih besar iaitu 108-megapixel buat kamera utama. Dua lagi kamera belakang adalah sama seperti Note 20 iaitu 12-megapixel bagi sudut ultra lebar dan zum.

Sesuai dengan saiznya yang besar, model ini disertakan dengan bateri berkapasiti 4,500mAh beserta sokongan pengecasan pantas dan pengecasan tanpa wayar. Galaxy Note 20 Ultra hadir dengan beberapa warna menarik iaitu Mystic Bronze, Mystic Black dan Mystic White.

Menariknya mengenai S Pen yang tersedia pada siri Samsung Galaxy Note 20, S Pen terbaharu ini membolehkan pengguna mengintegrasikan pada Microsoft Office dan Microsoft PowerPoint.

Samsung Galaxy Note 20 sedia ditawarkan dengan harga RM3,899 manakala model dengan rangkaian 5G hadir dengan harga RM4,299. Samsung Note 20 Ultra hadir dengan harga RM5,199.

Sebuah tanda yang agak tinggi bagi sebuah telefon pintar Android namun melihatkan model ini sebagai antara model Android terbaik di pasaran ketika ini, mendapatkan model ini dilihat sebagai pilihan yang berbaloi buat para peminat siri Samsung Galaxy Note dan S Pen.

Pada bulan lalu, Apple dilaporkan terpaksa membayar penalti kepada Samsung sebanyak RM4.14 bilion kerana gagal penuhi janji.

Gagal Penuhi Janji, Apple Terpaksa Membayar Penalti RM4.14 Bilion Kepada Samsung

Amerika Syarikat Pilih Samsung S20 Tactical Edition Untuk Kegunaan Tentera Elit


Siri Samsung Galaxy S20 Mula Ditawarkan Dengan Harga RM3,599

Hampir setahun hadir dengan pelbagai ura-ura, akhirnya Samsung secara rasminya telah melancarkan siri flagship terbaru mereka iaitu Samsung Galaxy S20. Melalui siri yang dilancarkan pada kali ini, Samsung telah menampilkan tiga model iaitu Samsung Galaxy S20, S20+ dan S20 Ultra.

Pelancaran siri Galaxy pada kali ini berjaya membuatkan orang ramai khususnya peminat Android teruja dengan perubahan besar yang ditampilkan baik dari segi rekaan mahupun spesifikasi yang disertakan.

Samsung Galaxy S20 hadir sebagai model dengan harga terendah daripada siri ini. Walau bagaimanapun, model ini masih tampil premium berdasarkan rekaan dan spesifikasi yang ditawarkan.

Model ini hadir dengan skrin 6.2-inci Quad HD+ beserta refresh rate 120Hz. Untuk pengetahuan, kebanyakan telefon pintar di pasaran ketika ini hadir dengan refresh rate sekitar 60Hz sahaja.

Dari segi spesifikasi, Samsung Galaxy S20 di Malaysia bakal dikuasakan oleh processor Exynos 990. RAM 8GB dan ruang storan 128GB antara yang ditawarkan beserta pilihan untuk menambah ruang storan melalui kad microSD sehingga 1TB.

Dari segi bateri, Samsung Galaxy S20 hadir dengan bateri berkapasiti 4,000mAh beserta pengecasan pantas yang dikemas kini. Pengguna juga berpeluang mengecas Samsung Galaxy S20 menggunakan pengecasan tanpa wayar.

Pada bahagian belakang, model ini dilengkapi dengan tiga kamera menampilkan lensa ultra-lebar 12-megapixel, lensa lebar 12-megapixel dan lensa telephoto dengan sensor sebesar 64-megapixel. Samsung Galaxy S20 turut disertakan dengan kamera hadapan untuk swafoto dengan sensor 10-megapixel.

Model kedua daripada siri ini adalag Galaxy S20+. Model ini hadir dengan saiz skrin yang lebih besar daripada Galaxy S20+ dengan penawaran paparan 6.7-inci Dynamic AMOLED 2X beserta refresh rate 120Hz.

Samsung Galaxy S20+ turut berkongsi processor, RAM dan ruang storan yang sama dengan Galaxy S20 walau bagaimanapun model ini disertakan dengan kapasiti bateri yang lebih besar iaitu 4,500mAh.

Selain saiz skrin, apa yang membezakan Galaxy S20+ berbanding Galaxy S20 adalah penawaran kameranya. Samsung Galaxy S20+ disertakan dengan empat kamera belakang dimana tiga daripadanya tersedia pada Galaxy S20 manakala sebuah lagi adalah kamera Samsung DepthVision.

Samsung mengatakan kamera ini bakal membantu pengguna mendapatkan gambar yang lebih baik melalui penawaran bokeh yang lebih realistik dan mantap.

Here’s the new Galaxy S20 Ultra. A lot of the rumours were true but still IMPRESSIVE specs. – 108MP Camera. – 100x Space Zoom. – 6.9” Display / 120Hz (only in 1080p). . Just dropped a new vid on all the S20 devices and which is worth buying. Linked in bio 👊🏻 #galaxys20

A post shared by  Karl Conrad (@karlconrad) on Feb 11, 2020 at 11:03am PST

Model yang dinantikan ramai sejak sebelum dilancarkan akhirnya telah tiba. Model ini dilihat sebagai taruhan terbaik Samsung dalam menampilkan telefon pintar Android terbaik di pasaran ketika ini.

Samsung Galaxy S20 Ultra hadir dengan skrin 6.9-inci Quad HD+ Dynamic AMOLED 2X seperti dua lagi model siri Galaxy S20. Dari segi spesifikasi, model ini dilengkapi dengan RAM 12GB beserta ruang ruang storan 128GB. Apa yang membuatkan model ini unik adalah sokongan rangkaian 5G.

Selain itu, model ini turut dilengkapi dengan sebuah lagi lensa tambahan iaitu lensa periskop 48-megapixel yang membolehkan pengguna zum imej sehingga 100 kali. Kamera hadapan yang ditampilkan juga sedia berbeza dengan penyertaan kamera 40-megapixel.

Sesuai dengan saiznya yang besar, model ini disertakan dengan bateri berkapasiti 5,000mAh beserta sokongan pengecasan pantas dan pengecasan tanpa wayar.

Samsung Galaxy S20 hadir dengan harga terendah iaitu RM3,599 diikuti dengan Galaxy S20+ iaitu RM3,999. Sesuai dengan spesifikasi future proof setidaknya untuk tiga tahun ini, Samsung Galaxy S20 Ultra hadir dengan harga yang premium iaitu RM4,999.

Sebuah tanda yang agak tinggi bagi sebuah telefon pintar Android namun melihatkan model ini sebagai model Android terbaik di pasaran ketika ini, mendapatkan model ini dilihat sebagai pilihan yang berbaloi buat para peminat.

Nampaknya Samsung baru sahaja menampilkan model siri flagship mereka. Sama-sama kita nantikan model keluaran pesaing terdekat mereka iaitu Huawei dan Apple pada tahun ini.

Huawei P40 Mungkin Dijual Dengan Harga Yang Lebih Rendah Berbanding P30

Apple iPhone 12 Mungkin Hadir Dengan Warna ‘Navy Blue’